Breaking News: UDP Party cu an hrawh cang ko i, an Candidates pawl hi zei tin dah khua an sak lai? – Lai Lungrawn Post\nBreaking News: UDP Party cu an hrawh cang ko i, an Candidates pawl hi zei tin dah khua an sak lai?\nOctober 17, 2020 October 17, 2020 admin Myanmar News\nUDP Party cu an hrawh cang ko i, an Candidates pawl hi zei tin dah khua an sak lai? An candidates pawl vialte zong sungh ding in an tuah hna lai ti hi a fiang ko. Khat talei in khua ruah ding tampi a um, atu kum ah UDP party hi an thawng ngai, NLD nih an zenh taktak mi Party pkhat a si, nain thim lai te ah hi tiin an tuah mi hi ruah ding tampi a um, a ruang cu ziah cu hlan vialte?\nNLD nih kan tei lai lo tiah an theih cia nak hmun le hma cu nizah ah thimnak tuah lo ding tiah thawng an zamh than, Monywa Aung Shing nih tha tein kan tuaktan tiah a ti tik ah, zei bantuk party an si ah “Kawl” nih an hruai mi Party le Bu hi cu a zumh ka zum kho ti hna lo, an zia hi a langpah lengmang ko, Anmah kawl lila nih, ” အမှန်တရား ဆိုတာ ဖုံးကွယ် လို့ မရဘူး” An timi ah hin a lang lengmang ko. Credit: Van Lian Thang\nRelchap ding thawngpang dang; Lungrualnak langhter caan a si: Chin mipi dihlak nih lungrual tein Miphun party kan vote dih ahcun, Mah te khuakhan Lairelnak kan duh tiah Sandah kan piah bantuk a si ko Chin miphun cu dothlennak Lamthluan ah a kal cuahmah mi kan si rih, Zalennak kan hmu rih lo. Chin miphun pasaltha CNF nih Hriannam he dothlennak an tuah cuahmah ve bantuk in hriamtlai lo Chin mipi zong nih a lamkip in dothlennak lamthluan ah luh le cawlcangh cio a herh peng ve rih, Ramkhel Party in cawlcanghnak, Hriamnam in cawlcanghnak tibantuk a lam kip in tuancio a herh peng rih.\n2008 phunghram an remh hnu lawng ah Chin Miphun Party ka dirkamh te lai timi ruahnak hi kei ka fian ning ahcun Dothlennak a dih hnu, zalennak, covo puitling kan hmuh dih hnu ah Chin mipi kan dirkamh te hna lai ti he aa khat. Dothlennak lamtluan tu ah hin kan i dirkamh a herh, a dih hnu ahcun dirkamh a hau ti hnga maw? CNF an si zong ah, Chin Miphun Party an si zong ah atulio hi dirpi caan a herh lio, lungrual tein dothlennak kan tuah caan cu a si. Kan ram, kan vawlei cu kan mah tein kan tawlrel ve ko lai timi hi Kawl hruaitu nih sin ah tuahsernak in kan langhter a herh. Cucu tuahsernak in langhter caan cu rampi election hi asi. Chin mipi dihlak nih Miphun Party kan vote dih ahcun, mah tein uk kan duh ve cang tiah Kawl hruaitu hmai ah sandah kan piah bantuk a si tiah ka hmuh ning a si. Chin miphun dihlak nih lungrual tein sandah piahnak caan ttha cu 2020 rampi thimnak hi a si.\nChin Miphun Party ah vote kan sanh dih ahcun lungrual tein sandah kan piah a si ko. Union of Burma a dirhtu, Founder cu kan si ve kan ti nain a dirhtu sinak le Covo puitling cu teh kan ngei maw? Vice President sinak an kan pek i kan i lawmtuk kan ti, pek ve, timi si loin Union of Burma a dirhtu taktak ah an kan pom ahcun President zong a ttuan ve ding khi kan si. Chin miphun Party nih zeihmanh an tuah kho lai lo timi ruahnak hi, Chin mi cu zeihmanh kan si lo, Kawl tu ah i benh peng ko hna usih timi lungput a si. Pumpak ruahnak tawi a si: Hmuh ning aa dang cio lai, zalong tein le a nemnak tein Miphun bia i ruah hna usih. Credit: Salai Cung Dawt\nBreaking News: Halkha um Miphundang pawl nih CNLD an vote lai maw? Miphun Party dir hi a herh/palh maw?


Hlasak Thiam Katy Perry ruang ah RC Phungki Nu a thi – Chin State Post\nHlasak Thiam Katy Perry ruang ah RC Phungki Nu a thi\nPosted By: chinstatepost March 11, 2018\nRC nih (Nun) tiah an auh mi Phungki nu, Holzman kum, 88 cu Biaceih zung ah a tlu i a thi. A thih nak a ruang cu,\nLos Angeles ah RC Nun pawl nih an ngeih mi 8 Acres a um i cu hmun ah cun Roman Villa, Rome chan lio Inn bantuk zong an um len. Cu hmun cu Katy Perry nih $14.5 million in cawk a timh hna.\nCu tik ah Phungki nu Holzman nih cun a siang lo i, Sipuazi a tuah mi nu, Dana Hollister sin tu ah zuar a duh deuh. Taza an i cuai i Court nih Hollister cu hnahnawh nak na pek hna an ti i Archdiocese sin ah $3.47 million le Perry sin ah $1.57 million na pek hna lai tiah an ti.\nCun Holzman zong cu Biaceih tu nih, Hi hmun hi Nu Phungki ( Nun) nih zuar nak nawl nan ngei lo.. Nan mah ta a si loh. Hi hmun zuar nak nawl a ngei mi cu Archdiocese (Lai holh cun, Bishop nih Uk nak Nawl a pek mi Pa) lawng a si tiah an ti caah a lau tuk i shock a ngah caah a tlu i a thi beh.\nTu hi, Cu hmun kong ah cun an buai lio pi a si rih. Katy Perry nih Nun sin ah siloin, Archdiocese sin ah cawk a duh. Perry hi a tuah ser nak cu Upadi ning in a hman ko nain, Holzman a thih nak cu a mah ruang ah a si ko. Hi hmun ah hin, Nun pawl hi Kum 40 reng lo an rak um cang..\nBe the first to comment on "Hlasak Thiam Katy Perry ruang ah RC Phungki Nu a thi"


US mipi nih DuhTthim ding Pahnih kan nei Vanram le Hell; Melania Trump nih a ti hna – Thechinlungnews\nUS mipi nih DuhTthim ding Pahnih kan nei Vanram le Hell; Melania Trump nih a ti hna\nPosted By: hrangliankap December 7, 2020\nDonald Trump le a nupi FLOTUS Melanie Trump cu Georgia ah Senate seat pahnih thim than an si lai caah Georgia ah campaign\nAn va nei. Melania bia chim mi nih An hnar no atam dih hna I an mitthli he an iciah dih ti a si.\nA bia chim mi cu, “President Trump nih, ni fatin nan caah rian a tuan peng,dinhnak caan zong a nei lo. America ram nih hi bantuk in US mipi caah rian a rak tuan bal mi President an rak nei bal lo. American citizens nan si ning bantuk in vote thlak ding in kan sawm hna\nDemocrats socialist agenda maw nan i thim lai i vote nan thlak lai, nan mah kut ah duhthimnak cu a um tiin a chim. Trump le a thaisungnu cu an i then lai tiah liberal Media pawl nih heh tiah an rak tial mi le an rak chim mi kha lih le hrokhrawl lawngte a si ning mah Chinpage ah ka rak tial cang kha ”\nDaily Mail, UK thawngpang tialtu hi, Liberal a si, Trump a hua ngai tu a si. Malania Trump hi arnu a si tiah a rak titu kha a si.. Melania nih tazacuai a duh lo, natein Advisor pawl nih mah bantuk hi cu tazacuai ding hrim hrim asi an ti caah taza an cuai.\nDaily Mail cu tangka tampi liamter a si hnuah Melania Trump sin ah ngaithaim an hal than. Melania Trump hi a holh tam mi a si lo. Obama nupi bantuk a si lo.\nTrump le an nu karlak zongah mah bantuk in bia le hla an tuah mi hi mi tampi nih an zumh ngai. Election hnuah Trump le a thaisungnu cu an i then lai tiah Daily Mail nih an rak tial,chim bal cang.\nNatein a tu cu lih le hrokhrawl a si ning a vun fiang chin lengmang cang caah Chinmi, News kan rel mi hi a hmaam mi rel i zuam tawn hna u sih. (Trump thaisung nu nih Georgia ah bia a chim mi hi foxnews live in ka zoh mi, ka vun ttial mi a si)\nDonald Trump lo cu American President caah aho hmanh duh mi kan nei kho hrim hrim lo an rak ti hna,lunglawm ten an tlung.\nBe the first to comment on "US mipi nih DuhTthim ding Pahnih kan nei Vanram le Hell; Melania Trump nih a ti hna"


Rakhine ram i thah a tongmi GFA Pastor Thang Nuh kong cu lunghrap ah a caam hringhran ko – CHIN STATE POST\nRakhine ram i thah a tongmi GFA Pastor Thang Nuh kong cu lunghrap ah a caam hringhran ko\nPosted By: chinstatepost February 7, 2019\nRakhine ram chaklei (ralkap le hriamtlai buu an buainak hmun) i, kum 20 chung Pastor rian a ttuan cang mi, Gospel For Asia (GFA) Pastor Thang Nuh (a awchuah zulhin ttial a si) cu January 29 ni ah hriamtlai buu pakhat nih a innchung ah hramhram in an tleih i, February 1 ni ah an thah tiah, GFA official website nih a thanh.\nHi kong he pehtlaiin, “Amah (Thang Nuh) hi kawlram ah Pathian rian a ttuannak kum 20 a si cang i, mitampi zong Khrihfa ah a luhter hna i Khrihfabu zong hmuntampi ah a dirh tu a si.\nJnuary 29 niah hriamtlai buu pakhat nih a inn ah meithal an hmuahtthim i an tleih i khoika an kalpi zong kan thei lo. Phaisa duh ruangah an tleimi a si lo nain, zei ruangah an tleih ti cu kan thei lo” tiah, GFA founder KP Yohannan (Father) nih youtube ah a chim.\nPastor Thang Nuh nih a nupi le a fa 3 cu a rohtak hna.\nHi GFA hi India hrambunh a si i, kawlramah khrihfa minung 500 hrawng an um cang. Pastor Thang Nu nih pastor a ttuan lio nak khrihfabu ah member 50 hrawng an um.\nLunghrap ah a taang khun mi cu, Pastor Thang Nuh a that tu hriamtlai bu zong nih, cu ruangah, kha ruang ah kan thah timi thawngthanhnak zong a um lo i, cozah lei zongin fehternak thawngthanh a um lo. Zarhkhat hrawng a rau cang i, mah ti sawhsawh in daihter an timh ko rua.\nAnmah India hrambunh GFA thawngzah ahcun fehternak cu an tuah cang.\nPathian salttha a simi pakhat hiti hin lohtlau cu lung a kuai ngai.\nVOA/ shared by fb frd\nBe the first to comment on "Rakhine ram i thah a tongmi GFA Pastor Thang Nuh kong cu lunghrap ah a caam hringhran ko"\nStade Rennais vs PSG LIVE [ 1:30 AM ] August 18, 2019\nChelsea vs Leicester City LIVE [ 10:00 PM ] August 18, 2019\nSheffield United vs Crystal Palace LIVE [ 7:30 PM ] August 18, 2019\nManchester City vs Tottenham August 17, 2019\nCelta Vigo vs Real Madrid August 17, 2019


CHRO nih August – September chung nuhrin covo buarnak kong report ‘Reign of Terror’ – THE CHINLAND POST\nKawl ralhrang nih nuhrin covo an buar mi chung ah a tlangpi konglam (6) then in a langhter. Cu hna cu;\nNingcang lo in tlaihkhih le thongtlaknak (Arbitary Arrest and Detention)\nHual lo in mipi humhimnak hnorsuannak le biakinn telh in innlo hrawhnak (Indiscriminate Targeting of Civilian and Religious Infrastructure)\nNingcang lo in lainawnnak le thahnak (Unfawlful Killings and Deaths)\nMipi fahnak le hliam tuarternak (Injury to Civilian Population)\nBiaknak zalonnak buarnak (Freedom of Religion or Belief) le\nHramhram in thialkam chuahternak (Forced Displacement) pawl an si.\nCHRO nih a chuah mi report tlingte in rel a duh mi nih (Hika Click) ah rel khawh a si. Cun, kan hnu September zong ah\n“Coup Contagion Crisis” timi tlangtar in Feb. 1 in July tiang a cangmi zong an rak chuah cang, Hika ah rel khawh a si.\nChin ramkulh ah a cang mi nuhrin covo buarnak\nA luanciami September 23 ah khan Ramkom Kawlram nuhrin covo dirhmun kong ah UN High Commissioner for Human Rights a simi Michelle Bachelet nih Kawlram kongkau he pehtlai in Switzeland ram Geneva ah tuah mi UN Human Rights Council Session ah report a pek. Nihin ah SAC ralkap hna nih nuhrin covo an buar ning le Kawlram dirhmun cu “nuhrin covo a ciamh dihmun” (human rights catasrophe) a phan cang tiah a chim.\nA luancia August le September chung ah Chin ramkulh, Sangaing le Magway dirhmun kan zoh tik ah Michelle Bachelet a chim mi dirhmun kan phan cang tiah CHRO nih a langhter.\nSAC ralhrang nih atu bantuk in hramhram in uknak a lak pin ah nuhrin covo a buar ruang ah ramkip cozah nih sual an phawt. UN nih Kawlram cu UN tonpumnak kai rih lo ding in a hnon chung.\n“Mipi lila ral hmuh in an duh paoh in an kan tuah, kan covo pakhat te hmanh zei ah an rel mi a um lo. Hi tuah sernak hi vawleicung upadi le nuhrin covo nih a cohlan lo mi le a kham mi an si. Dingthlu lairel a um khawh nak ding caah thilcang vialte felfai te in kan khawmh. Atu bantuk in covo a buar mi pawl nih dingthlu lairelnak tang ah an um zia mipi zong nih kan theih a herh. A buar tu nih tuanvo an lak caan a phan te lai. Cucaah atu bantuk in CHRO nih nuhrin covo kong kan khawmh mi le UN telh in a kan bawmtu (Kawlram thlennak tha petu) kan hawi cozah sin ah kan phuan hi a si” tiah CHRO in Deputy Executive Director Salai Za UK Ling nih a chimchap.\nMizoram cozah le innpa thawng, dawtnak thawng in kan i ning rih. Asinain Indian cozah New Delhi zong nih Chin miphun ralzam kan sinak le Mizoram cozah cung ah khenkhamnak a tuah lo ding a biapi tuk tiah an report ah an langhter.#\nPrevious Hakha ah Telephone Line A Rawk, Chawnh Khawh A Si Lo\nNext Hakha Thar ah Minung 19 tlaih an tong; Tangka nuai 4 MMKs fai an fir, inn pakhat an kah (English Below)


Coronavirus in a dam tthan hnuah Putar pakhat cu mitthli he bia a chim; A bia chim mi cu a dik tuk hrinhrang\nMah putar pa bia chim mi nih Chinmi zong lung fim kan chim cang ko seh, nun hi zeitluk in dah a sunglawi ti mah putar pa nih a fian nak ruang bik cu Coronavirus a ngei hnuah a si. Mah Italy Putar pa hi Coronavirus zawtnak a ngei ve i, a tuarngai caah siizung ICU room ah chia a si. Cun sibawi pawl nih ventilator hmang in fakpi in an zohkhen. Mah Italy pa hi kum 93 a si.\nBe the first to comment on "Coronavirus in a dam tthan hnuah Putar pakhat cu mitthli he bia a chim; A bia chim mi cu a dik tuk hrinhrang"


China ah coronavirus in minung 1,000 leng an thi cang, a zawmi 42,000 leng an si cang | The Chin Express\nCoronavirus zawtnak aa thoknak China ram, Hubei province/state ah minung 103 an thi chap i tuni (February 11) tiangah a thimi minung 1,011 an si cang tiah China cozah nih thawng a thanh.\nHubei Ngandamnak Zung nih “kan province chungah coronavirus in a zaw tharmi minung 2,097 an si” tiah thawng a thanh.\nChina cozah nih hmasa thawng a thanhmi he fonh ahcun a zawmi dihlak minung 42,200 an si cang.\nCoronavirus zawtnak cu December 2019 ahkhan Hubei khualipi Wuhan khua i saram an zuarnak market in aa thok tiah zumh a si.\nChina President Xi Jinping nih February 10 (nizaan) ah Beijing khuapi um sizung rianttuan pawl a ton hna i “mah zawtnak hi a karh chinnak hnga lo biatak deuh in kan tawlrel a hau” tiah a chim lio cu cozah thawngthanhnak CCTV nih Live a thlah.\nVawlei Ngandamnak Bu (WHO) in thiamsang team pawl cu kan hnu zarh Nikhatni ahkhan China ram an phan. 2014-2016 tiang West Africa ah Ebola zawtnak kham rian a rak hruaitu Bruce Aylward nih a hruai hna.\nThiamsang bu an phak hlan deuh ah WHO lutlai Tedros Adhanom Ghebreyesus nih “China ram ah a tlawng bal lomi ramdangmi cheukhat zong coronavirus zawtnak an ngei ve i thinphang ngai si cang” tiah ralrin peknak bia a chim.\nNizaan Nikhatni tiang ah Britain ram zongah coronavirus in a zawmi minung 8 an si cang, mah zawtnak hi tihnung tuk mi le a karh fawimi tuk a si tiin cozah nih thawng a thanh.\nUS President Donald Trump nih “April thla hrawng ahcun khua a lin lai i mah zawtnak hi a tlau te ko lai tiah ka zumh” tiin a chim. – AFP\nMalaysia ah ngaitlai Myanmar rammi 3 an tlaih hna\nMyanmar Hniang Zi - July 24, 2019 0\nMalaysia rili hngak ralkap nih Aman Island ah ngatlaih rian a ttuangmi Myanmar rammi 3 an tlaih hna. Penang...\nKorea actress Jeon Mi Seon a ruak in hotel ah an hmuh\nMinthang Hniang Zi - June 30, 2019 0\nSouth Korea actress minthang Jeon Min Seon cu Nirukni chun ahkhan Jeonju khua hotel pakhat chung ah a ruak in an hmuh....\nCung Hu: Tu thla hi Thisen Lang 5,000 a tlin thla a si\nChin Hniang Zi - August 3, 2019 0\nDuhbik co lainak hmanh in le, suitlang tthenh lainak hmanh in minung nih kan duh deuh mi cu "NUN" tu hi a...


Vawlei Cung Ralpi 2(Second War) Lio I Bomb Cu Kum 76 Hnuah Apuak Than – Chintanbo\nDecember 2, 2021 admin WORLD NEWS 0\nUS le Britist aerial bomber planes pawl nih khan kum 1943-1945 chung ah khan Germany ah hin Bomb hi 1.7 million ton tiang arak thlak I US airforce record nih alangter ning ah cun hizat bomb chungah hin 15percent hi cu an puak lo, cu hna cu lei tangah Pe 6 in pe 10 hrawng ah aaphum mi bomb an si.\nMunich, Germany ah vawlei ralpi 2nak lio ah Britain nih bomb an rak thlak mi cu kum 76 hnuah ruahlo tuk in arak puak than I minung pali ahliam hna, December 1, 2021 ahkhan Munich, Germany i Central railway sataion lam an remh lio ah vawlei tang a thuk tuk lo ah aaphum mi British Aerial bomb cu arak puah hi si. Apuah nak hmun ah hin ni danga bantuk in minung arak tam lo. Cun hi apuak mi bomb hi thiamsang hna nih investigation an tuah hnu ah Kg 250 arih mi asi tiah an theih. Germany ah hin Kum tin in Ralpi II lio I bomb arak puak lo mi hi Ton 2000 hrawng hna hmuh le thianh lengmang asi peng, cu bantuk thiam thiam in England zong ah an hmuh ve I nikum June thla ahkhan Frankfurt Germany ah British blockbuster bomb KG 2000 hrawng asi mi cu an hmuh I minung 7000 hrawng nih hmunhim nak lei ah an thial cang ti asi.\nBomb apuah nak ah hin an si khawh chung in an ven ko nain bomb puak nan a cu building pawl hi ahrawh thiam thiam ko hna I tangka in bawmh peng an si. Hi bantuk in bomb hmundang ah thial nak ah hin angan bik mi cu 2011 lio ah khan British Grand slam bomb Kg 10000 tiang arit mi an rak hmuh mi kha asi I Dresden city in minung 77000 hrawng nih cu bomb cu apuah ding asi caah hmunh him nak lei ah an tak thial mi kha asi. Ramchung thawng…Yangon khua laifang Butathawng(ဗိုလ်တထောင်) peng Theinphyu(သိမ်ဖြူ) bu-choh lamcung motor pi-ke umnak hmunhma mei khanghpiak an ton caah nizaan zaan ah ralhrang phu hna nih cu ka hmun cu checkhlatnak an tuah tiah Yangon khuasa hna nih an chim.\nMotor pi-ke umnak hmunhma mei a kang mi cu hmuh a si, ralhrang le palik phu zong an um, cu ka hmun cu an zoh hnu ah an kal than tiah Yangon khuasami pakhat nih a chim. Cun south Okkalapa peng no.4 sang, Parami(ပါရမီ) lam ah ummi ralhrang phu kuttang um company ta si mi Parami (ပါရမီယာဉ်) YBS 14 line bus pakhat chungah November 29, zaanlei suimilam 6:30 ah puahkehnak a chuak tiah theih a si. Nizaan zaan lei ah Parami(ပါရမီ) bus chungah puahkehnak a chuak tiah kan theih, puahkeh thawng zong a thang tuk a si lo, minung aa hliammi zong an um lo ralhrang le palik cheukhat an rat cu hmuh a si tiah cu ka hmun pawng ah a ummi pakhat nih a chim.Ralhrang phu ta si mi Parami(ပါရမီ) bus, Omini Focus bus hna cu i cit lo ding in le ralhrang thil chuah a simi hna cu hmanlo ding in dothlennak ah cawlcaangmi mino hna nih mi zapi sinah nawlnak cathanh an rak chuah cang.


Evangelist Nih Lai Ram An Hrawh Ning – THLIZIL THAWNGPANG\nEvangelist Nih Lai Ram An Hrawh Ning\nJuly 30, 2019 Zohnuam Hmuh ning, Religion\nSaya Aung Myint Thang hi Bible a pom ning tam bik a kan post piak mi asi. Ka uar khunnak pakhat cu zei bantuk comment a ton hmanh ah nem tein kan theih fiangnak dingah a kan leh tawn tu a si tikah Upat a tlak ngaingai nak cu a si.\nAtu atial imi hi…1. EVANGELIST HI CAWNNAK REPRAP AN NGEI HNA LO\nLai Tlang ah evangelist i a vaakmi pawl hi Baibal lei cawnnak reprap an ngeih hna lo tikah an ruahnak in mipi an cawnpiakmi hna a tampi. An theihfian lomi an cawnpiakmi hna a tampi. Acheu cu Baibal siangin ni khat hmanh a kai lomi an si tikah theology pakhat hmanh an theih lo. Khrihfa zumhnak hrampi a simi systematic theology le biblical theology, church history le Baibal context hi an theih lo bu in phungchim ah an vaak. Baibal biafang zong hi English version dang nih zeitindah a chim ve timi khi ai rel khomi an um hna lo. Minung sinak in minal sawhsawh le capo thiam sawhsawh deuh khi an si. Cu tikah Baibal doctrine ning lo in mipi lam an hruai hna i lam an pial pi hna.\n2. AN HRINTTHAN BAKIN SAYA AN TTUAN CAWLH\nLai Thlang a vaakmi evangelist pawl cu tuzarh ah khamh an i fiang i, a hmai zarh ah phungchim ah an vaak cawlh. Disciple (hnu zultu) an si caan a um lo. Hnu zultu sinak ngai lo in saya an si cawlh. Chimhmi le cawnpiakmi an i nautat cawlh. Cucaah zumhnak, hngalhnak le thiamnak ah an tthangcho kho ti lo. Cu hna pawl nihcun kan Lai Tlang an van den ciammam i anmah bantuk minung tampi an hrin hna. Zultu hna cu Jesuh kum thum an zulh hnu ah Pathian rian an ttuan hna.\n3. A CHIMRELMI ANMAH NIH AN TUAH LO\nEvangelist pawl nih an chim pengmi cu zumhnak thlaici tuh hi a si. Zumhnak thlaici tuh a tthat ning le a herh ning kha an chim peng. Crusade an tuahnak hmun poh ah zumhnak thlaici bawm an hun peng. Asinain anmah nihcun zumhnak thlaici hi an tuh bal lo hrimhrim ti usih law kan palh theng lai lo. An tuh ve hmanh ah piangkum te i an tuhmi khi a si lai. A ngaingai ti ahcun evangelist ko nihhin thlacam piak cu an herh caah anmah ko nihhin zumhnak thlaici cu an tuh khun ding a si.Alet zaa in kan tuhmi cu kan zuun tthan ko lai ti an zumh ko ah ziah anmah nih an tuh ve hnga lo?\n4. ZBC, HBA HLA AN TLAU TER\nEvangelist tam deuh nihcun laam nak caah a ttha taktakmi hla pawl kha an phuah hna. Bianabia ah, Maw Zion fanu fapa tho law, doh len zong ah doh khawh a si lo etc. ti pawl kha an sakpi hna i mipi kha laam ding in an fawrhfial hna. Hi evangelist pawl nihhin hi hla porpok hi Laimi Zumtu hna thinlung an an luh ter caah kan pipu chan in an rak sakmi HBA hla cauk cu Lai Ram Khrihfa atam deuh nihcun an sa ti lo. A thiam zong mino nihcun an thiam ti hna lo. Evangelist nih HBA hla an tlau ter.\n5. LAAM HI REVIVAL AH AN CHIAH\nEvangelist tampi nihcun crusade an tuahnak hmun ah revival a tla tuk rak kan ti hna seh, Pathian nih a hman tuk rak kan ti hna seh ti duh ah, mipi laampi khawh bak kha an i zuammi a si. Laimi mihrut, theihnak bi vemi zong nih zaapi an van laam lulh cio ahkhan Pathian ai phuang, kan saya pa Pathian nih a hman tuk tiah an zumh cang. Mipi laamnak a chuahpi lo tu evangelist pawl cu phungchim zong an sawm duh ti hna lo. Mipi zong laam a um lo nak hmun ahcun an i pum duh ti lo. Againgai ti ahcun kan Baibal khi a ningpi in zoh u law, Pathian mihman mi vialte, Bawipa ah ai lawm mi vialte khi pumhnak hmun ah a laam mi pakhat hmanh an um lo. Korea Khrihfa vialte a laammi an um lo, asinain mission tuah a tthawng bik an si.\n6. HOLHTHEIHLO HI THLARAU KHAH AH AN REL\nPathian Thlarau nih a hman tukmi asi ka ti hna seh ti duh ah holhtheihlo hla (Baibal zong i a um lo mi) an in sak pi hna. Mirang hla lih i sakmi khi a si. Minung pakhat nih a sak i mipi kha nu le pa he nan rak rock. Nu pawl um hna hlah selaw pa lawng cu nan rock huam lai lo i pa pawl rock hna hlah selaw, nu lawng zong nan rock huam hnga lo. Nu he pa he nan rock tti caah a nuam tukin nan theih i nan rock khi a si. Zei Thiang Thlarau rianttuannak hmanh ai tel lo. Thiang Thlarau ngaihchiat ter tu khi nan si.\n7. TAKSA THIL AH MIPI AN BUAI TER\nThlacamh i tluk ter le taksa ramnak crusade lawng mipi nih an uar. Thla an in camh i nan tluk ah nan i lunghmuih. Thla an in camh i na tluk lo zong ah zeihmanh a poi nak a um lo. Mi a tluk ter khotu saya tampi nih thla an ka camh cang, voi khat hmanh ka tlu bal lo. Zultu hna nih mi thla an camh hna ah an tlu bal lo. Thlarau ngandamnak crusade ahcun mipi an chuak duh ti lo. Taksa damnak nan hmuh khawh nak ding ahcun mipi nan khat.\nPrevious Post:Holhtheihlo Kongah Ka Ruah Theomi Cu;\nNext Post:Breaking News: Sangte Cu Dam Tein Hmuh Asi Cang


Vietnam Le Indonesia Cu South China Sea Chung Ah An Ni Pahmi Ah Minung -12 Tleih An Si Hna! – Daily Post TV\nIndonesia cozah ralkap ramri a venmi tinbaw le Vietnam ngatlai tinbaw cu April 29,2019 ah khan, Vietnam le Indonesia ram karlak Rili ah an ni ton hna, cu ahcun Vietnam ngatlai tinbaw nih Indonesia ralkap tinbaw cu daitlang ruang ah a kam lei in a pah, daithlang ruang ah tiin Vietnam ngatlai minung -12 cu rili chung ahcun Indonesia ralkap nih an tleih hna.\nIndonesia tilei ralbawi Rear Admiral Margono nih a chimmi ahcun , Vietnam le Indonesia karlak rili ahcun kan ni ton hna cu, cu ahcun Vietnam ngatlai tinbaw nihhin an kan hnor mi cu kan pelh lo, asi bnatein vanthat ah kan tinbaw hi an rawk lo.\nHi thil kong ahhin Indonesia ralkap nihcun kan pelh lo, an mah dai thlang asi tiah a chim chih rih. Cu ruang ah Vietnam rammi ngatlai -12 cu an tleih hna nak aruang cu Vietnam cozah sin ah theihtetnak an pek hna .\nHi an ni pahnak rili cu South China Sea tiah min pekmi, Indonesia le Vietnam ram karlak rili ah asi . An ni pahnak hmun hi, Vietnam cozah nihcun kan ram chung asi ati, Indonesia nihcun kan ram chung asi ve tiah a ti ve. Indonesia ralkap nih Vietnam ngatlai 12 an tleihmi hna cu zei tik ah an ram ah an kuat hna lai cu a fiang rih lo .


Kawlram thimnak nan tuah than lai ti bak si, A poi ngai – Myanmar Chin\nNovember 11, 2020 Myanmar Chin Asian 0\nKawlram Thimnak Nan Tuah Than Lai Ti Bak si.\nKawlram thimnak a dih nain USDP nih an sungh mi an i fahsak tuk caah kan lung atling lo, thimnak nan tuah than lai an ti bak ko hna.\nThimnak hruai tu upa pawl nan minung nan i thlen lo ahcun Ralkap he i kawm ulaw thimnak kan tuah piak than u tiah an ti bak ko hna. USDP cu 2015 lio nakin tukum an sungh mi a fak chinchin caah buai lawlaw an ngamh ko cang. A sinain hitihin an chim ve.\nTukum thimnak cu a dimfel lo, Cabawm hman mi zong a chia tuk, Cun Thimnak ah a thumi cozah riantuan tu hna zong NLD a tanh mi lawngte an si. Mithi cia min cazin tampi an khumh tiah an ti ve.\n🗣 US Election ah hin illegal vote tamtuk tel dawh a lo ko.\nWashington state um Chinmi chungkhar pakhat Citizen zong an si rih lo nain vote thlak nan duh maw an ti hna hi form an phitter hna. An form phitmi an kuat ṭhan hna hnu ah nan form phitmi kan pom vote nan thla kho an ti hna i “Mail in vote thlaknak cabawm an van kan kuat i kan thlak ve” tiah Indianapolis an hawi nu an chimh. An hawi nu nih comment ka ṭialmi tang ah hi kong hi a ṭial.\n🗣 Citizen a si rih lomi Laimi hmanh mail in vote an thlak ter khawh hna ahcun Illegal Spanish Immigrants million 12 chung ah zeizat ko dek an thlak ter ve hna hnga.\n*** Source hi comments i ṭialmi ka hmuhmi si. 100 ah 100 a si ti ka chim ngam lo. Comments i ṭialmi zong ka thil chih ko hih. Cun, vote an kuatnak cabawm zong ka thil chih. Zoh uh.\nJesuh Hmanthlak I Tar Hlah Uh, Siasal Biak He Ai Khat


December 20,2020 Rev. Dr. Thomas Cung Bik A fapa ngeihchun pek tiangin a kan dawtu Khuazing Pathian min ka thangthat. – Hakha Cherry\nKan caah a chuakmi Khrih Bawipa min in nan kut kan tlaih hna. Christmas lawmhnak, daihnak le damnak cu nan zapi cungah tlung ko seh!\nRemdaihnak Um Ko Seh“A sang bik van ah khin Pathian cu sunparnak hmu ko seh. Cun a dawtmi hna umnak vawlei ah hin remnak um ko seh,” tiah an ti. Luka 2:15\nJesuh Khrih a rak chuah lio ah ramlak i a riakmi tuukhal hna sinah Pathian vancungmi a rak i langh i, an thin a phang tuk hringhrang. Nain, “nan thinphang hlah u,” tiah a ti hna. “David khua chungah nan khamhtu kha a chuak cang—Khrih Bawipa cu!” tiah a ti hna. An rak hngah hlang tukmi Messiah cu vancungmi nih “a chuak cang” tiah a thanh hna. Zei tluk thawngtha dah a si! Cu thawngtha cu kanmah ca zong ah a si ve.\nCu dih cun khuaruahhar a simi thil pakhat a hung cang. Vancungmi ralkapbu nganpi an hung lang i, Pathian cu hla in an thangthat. An hla cu a biafang a tawi nain, a sullam a tha tuk. “A sang bik van ah khin Pathian cu sunparnak hmu ko seh. Cun a dawtmi hna umnak vawlei ah hin remnak um ko seh,” tiah an ti.\nPakhatnak, “a sang bik van ah khin Pathian cu sunparnak hmu ko seh.” Vancungmi nih an sak i, an thangthat bantuk in Pathian cu thangthat si ko seh tiah kan hmurka in siseh, kan nunnak in siseh phuang ve hna usih. Pathian cu thangthat awk tlak hrimhrim a si. Christmas caan hi Pathian nih a fapa pek tiang a kan dawtnak a thar in ruah than i, Pathian sinah lunglawmhnak kan chim caan le Pathian cu sunglawi taktak in kan thangthat caan a si. Cucu kan tuahmi Christmas nih a tlolh lo ding a biapi tuk.\nChristmas kan ti tikah pumh khi a si lem lo. Rawl i hrawm zong khi a si lem lo. Zanvah zong khi a si lem lo. Christmas cu, a ngaingai ti ahcun, Pathian dawtnak kong a si. Vawlei a dawt tuk caah a fapa a kan peknak kong a si. Nangmah kong a si lo.\nKeimah kong a si lo. Aho te chung nih an kan donpiak timi kong zong a si lo. Thilpuan thar kan i zalh le zalh lo kong zong a si lo. Inn kan tamh le tamh lo kong zong a si lo. Christmas cu Pathian dawtnak kong a si. Jesuh Khrih kan caah a chuahnak kong a si. Dawtnak le zawnruahnak kong a si. Pathian dawtnak a theimi nih cun Pathian sunparnak pek caan a si. Pathian thangthat caan a si. Pathian vel thawng lawngin ka nun hi a si ti kan hngalh than i, lunglawmhnak in Pathian thangthatnak he kan hman caan a si.\nPahnihnak, “Cun a dawtmi hna umnak vawlei ah hin remnak um ko seh.” Pathian nih a dawtmi hna umnak vawlei ah remdaihnak um seh ti a duh. Zei ruangah dah kan vawlei ah, kan khua le ram ah remdaihnak a um khawh hnga lo, Pathian nih a duhmi a si ko tung? Remdaihnak a um khawh lo cu “keimah ka hman, anih a palh” ti lungput kan ngeihmi a ngan tuk caah a si. Theihthiamnak a tlawm caah, a thazaang a der caah a si. Keimah ka ti ning in bia tlu seh. Keimah duhnak hi ka zul hna seh.\n“Keimah” timi hi Christmas lungput he aa ralkahmi a si. Jesuh nih Pathian fa ka si, keimah nawl si, a ti lo. Amah le amah tu kha aa zorter. Paul nih cun, “Pathian sinak kha a ngeih zungzalmi a si ko nain hramhram in Pathian tluk si awk kha cuh awk ah a rel lo. Amah lungtho te tu in sal sinak tu kha aa lak; minung mui in a lang. Mi toiah aa dor i nawlngaihnak lam kha thih tiangin a zulh—vailam cung thihnak kha” tiah a ti Filipi 2:6-8.\nJesuh nih toidornak nun aa thim cu, minung (misualmi nang le kei) nih kan damnak/khamhnak caah a si. si. Pathian he kan i remnak caah a si. Midang zawnruahnak nih a zulh lomi “keimah ti lungput” cu pumpak nunnak caah, chungkhar nunnak caah, Khrihfabu nunnak caah, khua le ram nunnak caah virus bantuk a si.\nJesuh nih cun keimah timi lungput a kal tak i, midang zawnruahnak lungput kha a nunpi. Amah caah a har ko. A fawi hrimhrim lo. Nain, Pathian duhmi lamthluan a si caah a zulh lo. Bethlehem cawinn ah a chuak duh ko. Vailamcung zong ah a thi duh ko.\nKeimah ka temhtuar zong ah midang caah damnak a si ahcun, hlawknak a si ko ahcun, ka tuah ko lai ti hi Jesuh nih a chuah hnawhmi, a nunpi mi nun cu a si. Cu bantuk lungput cu nihin ah kan herh tuk hringhran. Kan minung sinak cun a har ko lai. Nain, kan nunnak a mawngtu ah Jesuh siter hmanh hna usih, kan lungput duhsah tein aa remh ko lai. Kan rem lomi hna kan rem than khawh hna lai i, remnak kan ser than khawh ko lai. Thla zong cam hna usih.\nNangmah kha Mipi caah remdaihnak thlaici a tuhtu na si kho. Remnak lam a sialtu na si kho. Remnak caah zaanghleicawi mi na si kho. Asilole, nangmah kha remnak lamthluan a hrawktu na si kho thiam. Christmas thawngtha cu remdaihnak a si. Vawleicung ah remnak um ko seh tiah vancungmi nih hla an sak. “A dawtmi hna umnak” tiah an ti. Kan um nak cio hi Pathian dawtmi hna umnak cio a si ve ko. Remnak um seh tiah Pathian nih a duhmi khua a si. Nangmah hmangin remdaihnak um seh ti a duh.\nKeimah cu misual ka si. Palhnak atu le atu a tuahmi ka si. Pathian ngaihthiamnak ka herh. Midang zong nih ngaihthiam a hau ka si, ti hi kan philh lo ding a biapi tuk. Ka sual lo, palhnak ka tuah bal lo, ka tling bak a timi kan um lai lo. Pathian nih cun misual kan si ko lio ah a Fapa kha kanmah khamh awk ah a run thlah cang.\nCucu amah he remnak ding caah a si. A kan rem kan ti lai cu. Amah a palh caah a si lo, a kan dawt caah a si. Remnak tuahtu kan herh. Kan palh lo tiah kan i ruah men ko lai, nain remnak tuahtu si i zuam cio usih. Kan biakmi Pathian nih cun aho paoh kha a kan rem dih ko. Amah he khuasak ti a kan duh dih ko. Kannih tah remnak hi kan duh ve lai lo maw? Vancungmi hna hla hi kan hnathlam ah cuang peng ko seh!\n“A sang bik van ah khin Pathian cu sunparnak hmu ko seh” tiah vancungmi nih hla in Pathian cu an thangthat bantuk in kannih vialte zong nih Pathian cu a zungzal in thangthat hna usih. Pathian dawtnak a ngan tukmi hi tha tein na ruah i a sullam na tuak ahcun na lawmhnak a ngan chinchin ko lai. Pathian sinah lunglawmhnak chim lo in na um kho lai lo.\n“Cun a dawtmi hna umnak vawlei ah hin remnak um ko seh” tiah vancungmi nih hla in an sak. Cucu hi vawlei ah daihnak le remnak um seh tiah Pathian nih a duh caah a si. Fapa ngeihchun Jesuh pek tiang a kan dawtu Pathian sunparnak pek le vawlei ah remdaihnak tuah hi Christmas i aa muitinh cu an si.Kan zapi caah Pathian nih thlua kan chuahpiak ko seh!Thomas Cung Bik Amos pa MIT, Yangon


- Page 321 of 333 -\nSalai Lungthil Tum Nih Pu No Than Kap Hi CNLD Hruaitu Ah Aa Tlak Lo\nJune 24, 2020 hleicung@gmail.com Leave a comment\nSalai Lungthil Tum nih tu lio a chimhmi bia hi vun ruah ahcun ruah phun bak asi ve. Mi cheukhat nih Salai Lunthil Tum an soisel ngai ve caah ruah ding atam chin ko. Salai Lungthil Tum nih a chim peng mi cu No Than Kap do hi Falam do\nBBC Burmese Nih NLD Chairman Interview An Tuah Mi Ah\nBBC Burmese nih tu lio NLD Chairman asi mi U Oo That interview an tuah lio ah a chimhmi cu 2021 rampi hruaitu dingah aho khi ah NLD party chungin President caah a tha bik lai tiah na ruah tihmi biahalhnak atelh chit. Cun biahaltu nih NLD party chungin aum\nKum 30 Kan Tling Hnu Ah Duhdawtmi Ngeih Hi A Thatnak A Ruang\nJune 23, 2020 hleicung@gmail.com Leave a comment\nMinung hi kum 25 hrawng kan vun lawn ahcun kum zeizah hrawng na si cang tihmi bia halnak vun leh khi kan vun i harsak ngai cang. Minung kan caan hi khul rang ngai in a vun kal ve tikah kum 30 hrawng kan tling ahhin zei thil pipa hman\nSayamah Rian Tuan Aa Rak Timh Nain Hatah Lemcang Thiam Taktak Aa Chuah Nak Kong\nMinung sining ahhin asi kholo tihmi an um lo a caan a phan rih lo caah asi tiah a chimh mi Kun Pu MahPu ti kan theih mi hi a min taktak ahcun San San Kyi asi kawlram ah celebrity pakhat dirhmun a phan kho ve cang mi asi. Bia\nPolitics Kong Kan Chimh Ahhin Phunthum In Kan Um\nJune 22, 2020 hleicung@gmail.com Leave a comment\nPolitics kong ah phunthum in kan um tiah Salai Van Lian Thang nih cun a kan ti tulio chin miphun cu political kongah tthenthum in a kan tthen cang. Lungthin pipa deuh pawl ah phun khat a ti i cu hna cu great discuss minds ideas a ngeih mi pawl\nChin Mipi Nih Kan Ruahnak Ah A Phan Khawh Lomi Pakhat\nMizapi ruahnak ah NLD long nih ramkomh Union ramkulh le ramthen State Region kip ah cozah an ser te lai tiah kan chim ruah tawn hihi aa palh taktak mi ruahnak a si. Thuk deuh in khua kan tuaktan lo ruangah le a chunglei pil diklak in thil kan tuaktan\nNu Le Pa Nih Kan Fa Lei Thingthei Tete Ei An Thiam Tikah Durian Hi Ei Ter Awk An Tha Maw\nNu le Pa nih kan fa lei ei an thiam tikah thingthei tete kan ei terh tawn hna kan chungchuah an si bantukin kan dawtuk caah an duh mi te an kan hal paoh ah pek lo kan um siang hna lo. Kan dawt ruangah asi ko nain nu le\nRampi Election 2020 Thimnak Lungput\nJune 20, 2020 hleicung@gmail.com Leave a comment\nTukum 2020 thimnak cu kan naih cuahmah cang. Thimnak I aa cuh ding pawl zong anmah le sining, dirhmun cio ah tanlak in an chim an rel an phuan cio. Mah mithmuh ah a chia ahohmanh kan um lo bantukin mah mithmuh ah mah party cu a tha bik an\nRamkhel Rian ah Chan Thar Chin Mino Nih Ka U Lei Hnu A Zulh Khotu Kan Um Hgna Maw\nRamkhel rian ah chan thar chin mino nih ka u lei hnu a zulh khotu kan um hgna maw. Miphun caah Hrang Nawl bantuk kum 26 asi ah miphun party CNO a dirhpi hna i 32 ah ramhran hriamtlaih a hruai kho ngamtu. Lian Uk bang Chin mino buu a\nGame Kah Duh Ruangah Hringtu A Nu Cu Nam In Hmun 10 Leng A Sawh\nJune 19, 2020 hleicung@gmail.com Leave a comment\nPo ko a fa pa hi ram dangah sianginn a kai ter mi asi I zawt nak ruangah a tlun nak zarhnih hman a tling rih lo mi asi, a tlun cang kaa in hi tin hin a nu chungah thil a tuah hi asi. Tu chan kan mino then\n«Previous Posts 1 … 319 320 321 322 323 … 333 Next Posts»


Trump nih:Election le vote kong ah’Thildik taktak a phuan cang. – Lai Lungrawn Post\nPresident Trump nih a lungtlin lonak States ah Vote rel thannak a tuah ter hna. Georgia State ah Vote rel thannak a tuahter hna i; Joe Biden nih teinak a hmuh than. President Trump nih Wisconsin State zong Vote rel than dingin ati hna. Nain, Vote relnak tuah asi rih loh.


TULIO ZAWTNAK ANGEIMI NIH MAH KAM THUAHNAK HI HMAN BAK LO DING – The Chinlung Post\nDecember 30, 2020 admin Health 0\nThawngpang tawitete:Covid-19 zawtnak a ngei liomi caah cun kam i thuahnak/ittawlnak sihang Paroex Chlorhexidine Gluconate Oral Rinse USP timi brand hi hman lo dingah FDA lei nih thawng an thanh. Mah kam ttawlnak hi Sunstar Americas Inc. company nih an chuahmi a si. Tuchun thawk in recall an tuah. Mah an tuahmi cu expiration date from 12/31/2020 – 9/30/2022. karlak a si lai. Mah kam ttawlnak sii a hmangmi minung 29 cu sizung an phan cang. Covid-19 zawtnak a ngei lomi hna zong nih hrial khawh i zuam cio hna usih.\nPahnihnak. Covid-19 in a sem chinmi, Mutant Covid cu tuchun ah Colorado sate, Ebert County ah kan hmuh caah kan i ralrin taktak a herh tiah governor Jared Polis nih tu zanlei ah a chim. CDC zongah report kan tuah cang a ti. US ah mah zawtnak hi a hmasa bik an hmuhmi a si. Covid-19 Variant B.1.1.7 timi rungrul hi UK ram ah naite ah an hmuhmi coronavirus a si. A karh a ran tuk caah tihnung ngaimi a si an ti. Covid-19 virus nak in ichonh a fawi chinchin ti a si.\nMah zawtnak a ngeimi an hmuhmi pa hi kum 20 hrawng mno a si. Khual tlawngmi a si lo caah zeitindah an chonhning a si timi hi biatak tein an kherhhlai lio a si. UK sii lei thiammi hna nih an chimnak ahcun mah zawtnak hi atu lio Covid-19 khamhnak sii i chunh ahcun ikhamh khawh dawh a si ko” tiah an ti. UK ah mah virus hi an hmuh hmasa bikmi a si caah UK ram ah luh le chuah biatak tein an kham lio a si ve.\nPathumnak.Senate Majority leader, McConnell nih President Donald Trump a duhmi le Democrats pawl nih house ah an pass ciami, US$2000 cio bawmhnak pek ding in an chuahpi mi bill cu vote thlak rih lo ding in a kham caah President Donald Trump nih a lungtlin lonak twitter ah a chim. President Trump nih “Republican party nih thil dik an tuah ding a si ko, $600 hi cu a tlawm tukmi a si, zeiti hmanh in an i za hrimhrim lai lo. Credit: Salai Lairamthang\n$2000 hi approve an tuah hrimhrim ding a si ko, Big tech company [ Google, Facebook le Twitter ] pawl nih kan ram an fir lo ding le Democrats pawl nih vote an firmi hi kan zoh sawhsawh hna ding a si lo” tiah a tial. Democrats hruaitu hna nih unanimous consent vote in fehter an duh nain McConnell nih a duh rih lo caah ceihmainak tuah hmasa dawh a si.


Khrih Bawipa le Nupawl Nawlngeihnak | Radio Veritas Asia\nJesuh le a sualmi nu\nNu hna cungah Mithiang Paul hmuhning\nMithiang Paul nih a rak `tialmi cakuat hna chungin bible cang cheukhat kha an langhter i cheukhat nih mithiang Paul cu nu pawl kha pa pawl nakin a dot niamdeuh in a rak chiah hna tiah an soisel.\nSihmanhsehlaw, bupi kha khamhpiak in a chimmi bible thiamsang hna nih mithiang Paul cakuat hna kha ahmaan ningtein theih i a sullam kan leh ahcun mithiang Paul cu a dot a thleidan mi asilo tiah amah leikap in an khamh i an rak dirkamh.\nMithiang Paul nih nu hna cu pa pawl he aakhat in Pathian rian`tuan an si tiah a langhter (Fili. 4:2-3).\nNu pawl cu hlan khrihfa phu ah min langmi hruaitu hna si awkah telnak nawl an ngeihnak kong a `tial (Rom. 16:1).\nMithiang Paul nihcun nunphung, miphun, biaknak a dot thleidannak kha a rak doh (1Kor. 12:12).\nBawipa Jesuh Khrih cu minung kip zalonnak huham duhdanh lo; aatluk tein a sinak kha a cawnpiak i nupawl kha hmasabik tehte khannak nawl a rak onh hna (Jn. 20:11; Mt. 28:9).\nJesuh Khrih cu Judah miphun upadi ningin nupawl phungning in tehte khannak nawl a rak umlonak kha ralchanh in nu leikap in a rak dir.\nMi zapi hmai i nu pawl kha biaruahnak cu limhang a zormi rian, aatlak lomi rian asi tiah Judah mi nih an ruahnak kha Bawipa Jesuh nih minung le minung zei rello in thuhphenhnak phunglam kha a ralchanh in a sualmi asi tiah an timi nu hmanh kha mizapi hmai ah duhdawtnak a rak langhter. A sual mi kha thuhphenh mi nakin dawtnak in remhmi nih aatlak deuhnak a rak langhter (Lk. 7:47).\nFa pakhatte lawng asimi nuhmei nu fapa zong kha a `thawnnak in a rak nunter piak `than (Lk. 7:11-17). Cuhleiah nu pawl kha pa pawl he a dot thleidan loin dawtnak a rak langhternak kong Bible chungah tehte tampi a um rih. Minung vialte hi Pathian nih amah muisam he aalo mi in ser kan sinak kha meivan a rak pek. Nu hna cu pa pawl he aatluk, a reng aakhat timi chimphung hna\nKhrihfa bible lei thiamsang Mondine nih;\nChim cawklo man ngeihnak le zungzal tung leiah kaar a hlanlio mi miphun hna aiawhtu (kuzale) asimi mi pakhat cio cu biapi in upat peknak, biapi in ralrinnak, biapi in dawt deuhnak he aatlak mi an si. Mah pumpak siseh, midang zong siseh upat awk hrimhrim a herhnak kong, zeicah tiah kannih vialte cu miphun, biaknak, kum le khua, mipa, minu, nunphung, ngandamnak thleidannak umlo in kan i khat dih; man kan ngei dih tiah a rak chim.\nChiara Lubich nih;\nKannih caah pakhatnak dot minung timi a umlo. A dot niamsang, a cuar muici (a rang, a nak) thleidannak zong a umlo. Khoika hmun paoh asiah minung vialte hi pumkhat kan si dih.\nPope Pius VII zong nih pa pawl ban tluk in nu hna zong a dot an `tumchuk lo tiah a rak chim. Amah nih a chimnak ah Pathian fale asimi mipa le minu hna cu annih pumpak he pehtlaimi limhang ruangah an i khat. ‘A ruang cu annih cu Pathian he zungzal an i komh in vancung nunnuamhnak co dingah aakhat mi a hnubik kawltung an i ruahchanhnak ah pehtlainak an ngeih caah asi.\nPa hna nih keimah timi le ruamkainak ruang i atuletu a chuakmi nuhna thuhphenhnak kha ralchanh in dohpiak ding `tuanvo a ngei tiah a chim.\nHlanchan he tahchunh ahcun tuchan nupawl nawlngeihnak cu tampiin a `thancho cang ko nain vawleicung i hmun cheukhat hna ahcun nupawl nawlngeihnak a sungpeng rih. Nuhna zuarnak, sersatnak, miaknak (sipuazi) caah hmannak hna kha atuletu kan theih. Cu thil sining hna caah Catholci Bupi nihcun a ngaihchiatnak kong Vatican II pumhnak nih a chimmi cu “Minung a hran nawlngeihnak kha vawleicung tahning in upatlo, an zulh rihlo mi kha kan ngaih a chiatuk. Tahchunhnak ah nupawl nawlngeihnak le zalonnak asimi `hitvat dingmi thimnak nawl an ngeihlonak, fimthiam cawnnak nawl, mivialte he pehtlaimi nawlngeihnak hna kha an fehter lomi hna an si” tiah a ti.


Atulio buainak ruangah Rangoon lei an van kuatmi hna kan lai mi palik pawl nih – The Cherry Par\nHmun dangdang in\nAtulio buainak ruangah Rangoon lei an van kuatmi hna kan lai mi palik pawl nih, an harnak, an bei a donghnak le an lungre a theih tuk nak ca an ka kuat tawn i an caah lungrethei in kan um tawn hna. Atu lawng Rangoon an phak a si tikah khuaika an um hmanh a thei lomi, khuaika kan kal lai ti a thei lomi le kawl holh zong thathi in a thiam lomi hna zong an um pah.\nTlawmpal ah cun phone zong an hmanter hna lai ka zum lo i pehtlainak har in an um lai ding ka ruat kho lo. Kan hnulei Sule pawng i LIVE ka thlah mi zong an rak zoh kho ve rua, kan lung a tha lo tuk tiah an ka ti ve. Mipi zawnruahnak in an tuan lio an rian kaltak an duh ning ka hmuh tikah upatnak ka pek hna. Hi ka ca a hmumi Rangoon um palik le ralkap a ṭuanmi kan nu le, messenger in thlacam cah khawh le BIARUAT khawh ka si peng ko. Credit: T𝗵𝗮𝘄𝗻𝗴 T𝗵𝗮 T𝗵𝗮𝗻𝗴\nRelchap ding a tha tuk hih, Kawl miphun hi mirang le Japan pawl hmanh nih uk an rak iharh ngai hna timi kong an rak chimmi ka theih bal. Tutan Kawlram buainak ahhin Kawl ralkap le ralkap lila aanathein a chuah kho men tiin ka ruah. Senior General Min Aung Hlaing khi ngarawl bantukin rilipi ah an thlak khawh men te. Thawng lio caan, huham ngeih lio caan ahcun ” Ka bawipa, ka sayapa/sayanu” ti a thiam bik miphun an si bantukin a thawngnak a dih cang, a huham ngeihnak a dih cang ti ahcun “nga-lu-ma-ta” ti a chim a fawih bikmi miphun zong an si khi philh awk a tha lo.\n← Dr Sa Sa nih Ralkap pawl cu an hram in bawngh dih timh cang hna\nBethsy Lalrinsangi le TBC Zaithanpuia nih Mipi Dirkamhnak An Rak Tuah Ve Cang →


LAITLANG VOTE A NGEI MI VIALTE HNA SIN AH NAWLNAK – The Chinlung Post\nChin Ramkulh Me Ngeitu Vialte Sinah Nawlnak. Chinram chungah a ummi Tarnu, Tarpa, Nupa, Farle le Unau vialte hna sinah nawlnak ca kan kuat hna. Politics khelnak caan a si caah mah le dirpimi party tanh cio ding cu a phung a si. Kan ram hi ram dang bantukin uknak phunghrampi tlamtlingmi ngei cang usi law atu hi mah le duhmi party ah tanh le cawlcang ding a tha tuk nain kan ram sining ah luatnak a hmuh rih lomi ram kan si rih.\nKan ram hi 1948 ah Mirang uknak in luatnak kan hmuh nain 1962 in Kawl ralkap uknak tangah kan tla cawlh. 2008 Phunghrampi ruangah Kawlram cu ralkap nih a kan uk than. Atu hi ralkap uknak tangah a ummi kan si. NLD cozah a kai ko nain uknak nawlngeihnak taktak cu 2008 phunghrampi ningin ralkap nawlngeihnak tangah a si ko.\nNLD cozah a kai hnuah thawngtlami vialte NLD cozah nih a thlakmi an si lo. Ralkap nih a duh lomi thawngthlak. A thlah duhmi luatter le chuakter ti si ko. 2015 in NLD nih cozah a kai i kan ram caah a ti khawh chungin rian a tuan. Kum 5 chungah kan ram thanhchonak tampi a tuah nain a tuah kho rih lomi tampi a um rih.\nNLD cozah a kai ka teah cun kan ram chungah mifir, misual, tlaihhrem,vawlei hmun chuh, inn hrawhpiak, dum hmun chuh tibantuk tampi a um nain kum 3 hnu cun a dai tuk cang. Mikhual cazin chek zong a um ti lo i kan hna a ngam tuk cang. Ralkap nawlngeihnak donghter dingah NLD nih a phunphun in khua a ruat. Party dang cu pakhat hmanh an ruat kho lo lawng si loin a tuah khawh ding zong an si lo.\nRalkap party USDP tu ah an bochan dih.Kum 5 chungah hi vial a tuahmi kan hmuh cang caah tukum hi NLD ah tanh rih u sih. Caan khatnak ah 2008 phunghrampi cu a remh kho rih lo caah Caan (2)nak hi tanh rih u sihlaw hi Caan (2)nak chungah Ralkap nawlngeihnak zong a donghter cang lai,ram le mipi ca zong thiltha tampi a kan tuahpiak lai ti zong hmuh cia a si ko.\nHi Caan (2)nak chungah NLD cozah nih kan ruahchan bantikin a tuah khawh lo ahcun 2026 in cun tanh zong a hau ti lo. Kan duhmi party ah kan tanhpi cio cang lai. Tukum kum (5) ca tal hi cu kan ram le miphun dawtnak le zawnruah nak ngei buin NLD hi tanh cio hna u sih. Kan ruah ningin thiltha tampi a chuah pi hrimhrim ko lai.\nRalkap nawlngeihnak hi donghter a si cang hnucun ramdang bantukin kan duhmi party ah tel zongah policy thatha sak ciami chungah kal ding a si cang lai i aho President a tuan zong a poi ti lo, zei party nih cozah a kai zongah a poi ti lo. Zalawng tein ram hruai khawh a si cang lai. Ka chim lengmang bantukin hruaitu cheukhat nih an thluak an hman i 2020 cu NLD nih cozah a tling kho lai lo.\nCoalition Cozah a si lai an ti, politics a hngalh huaha lomi cheukhat nih an zumh ve. Ralbawizik nih mah tluk a cawlcangmi hi zeiruabgah a si timi mipi nih an hngakh kho lo. NLD cozah a kai ding a fiang ko caah a hngilh kho ti lo. Party hruaitu tampi meeting a sawm hna, a phunphun in ruahnak a cheu hna.Party tampi nih an tanh ve nain party tam deuhdeuh NLD caah Me tam deuhdeuh tinak si ko.\nThimnak tuah ahcun NLD a tling lai ding an fiang cang caah thimnak tuah rih lo dingin rawkralnak lam phunphun an kawl. Kan ram nih daihnak, thanhchonak le hnangamnak lei a panh khawh nakhnga tukum te hi cu party dang tanh loin NLD hi tanh cio u sih. Tukum Vote nih hin zungzal luatnak a si khawh bantukin zungzal ralkap sal sinak zong a si ve caah biatak tein khuaruat cio usih tiah kan nawl hna. Credit: Laiki Cozah


Levitikas 3 (Leviticus 3)\nDaihnak Thawinak Kong\n1“Mi pakhatkhat nih a pekchanhmi cu daihnak thawinak pekchanhnak a si ahcun, cawrun chungin saṭil pakhatkhat, a pa siseh a nu siseh, a pekchanh ahcun, Bawipa hmaiah dotla a pek awk a si lai. 2Cun a pekchanhmi lu cungah a kut a chuan lai i tonnak thlam innka ah a thah lai i Aaron fapa hna, tlangbawi hna nih khan, a thi cun biakṭheng kha a velchum in an theh lai. 3Cun daihnak thawinak pekchanhnak chungin, Bawipa sinah mei in thawinak caah, a chungril khuhtu thau le, a kiar vialte le, 4a kal pahnih le an cung i a tai zawn ah a ummi thau le, kal hna he a lak chihmi a thin tuamtu cu a pek hna lai. 5Cun Aaron fapa hna nih biakṭheng cungah mei cung i thing cung i khangh thawinak sa cungah cun an khangh lai; mei in thawinak, Bawipa caah rimthaw a si.\n6“A pekchanhmi cu, Bawipa sin i daihnak thawinak pekchanhnak caah, tuurun chungin saṭil pakhat a pa siseh a nu siseh a si ahcun, dotla a si lai. 7A pekchanhmi cu tuufa a si ahcun Bawipa hmaiah a pek lai. 8A laksawng lu cungah cun a kut a chuan lai i tonnak thlam hmaiah a thah lai; cun Aaron fapa hna nih a thi cu biakṭheng a velchum ah khan an theh lai. 9Cun daihnak thawinak pekchanhnak chung cun, Bawipa sin i mei in thawinak caah, a thau kha le, a thaumi a mei cu a thluan in, a kengruh tiangin a hun khoihmi le, a chungril a khuhtu thau le a kiar vialte le, 10a kal pahnih a tai zawn i a ummi thau he, cun a thin tuamtu a kal hna he a lak chihmi cu a pek lai. 11Cun tlangbawi nih biakṭheng cungah cun Bawipa sinah mei in pekmi rawl ah a khangh lai.\n12“A pekchanhmi cu meheh a si ahcun, Bawipa hmaiah a pek lai. 13A lu cungah a kut a chuan lai i tonnak thlam hmaiah a thah lai; cun Aaron fapa hna nih a thi cu biakṭheng a velchum ah khan an theh lai. 14Cun mah chung cun, Bawipa sinah mei in thawinak caah amah laksawng ah, a chungril a khuhtu thau le, a kiar vialte le 15a kal pahnih a tai zawn i a ummi thau he, cun a thin tuamtu a kal hna he a lak chihmi cu a thawi lai. 16Cun tlangbawi nih biakṭheng cungah rimthaw ca i mei in thawimi rawl ah a khangh hna lai. Thau vialte cu Bawipa ta a si. 17Thau siseh thi siseh nan ei lai lo, mah hihi nan chan chung vialte, nan umnak hmun kip ah, zungzal nawlbia a si lai.”


our vision - CCBC\nRev. Aaron Tawk Al\ninn tek thawnhtha chim\nkhual thawngtha chim\nCCBC Chunmang [Our Vision]\nCCBC nih aa tinhmi cu Pathian [Pa le Fapa le Thiang Thlarau] a thei rih lo mi hna nih Khrih Khamhnak Thawngtha an theih i an zumh khawh nak ding caah missionriantuan hi a si. Mission kan ti tikah thlarau khamhnak lawng si lo in, pumsa khamhnak zong a si chih. Pathian hi an theih khawh nak ding ah pumsa in anherhmi zong tuah piak an hau. Cu ti cun, a zummi hna nih thlarau le pumsa in an thangcho kho lai. A biapi bik mi cu Pathian hi an theih i Fapa Jesuh Khrih cu Bawi le Khamhtu ah an pom khawh nak ding ah, le Pathian nih Thlarau Thiang in lam a kan hruai ko ti an hngalh i zumhnak nun in an thancho khawhnak ding caah a si.\nZei ruang ah dah mission kan tuan lai?\nVawlei cung mission tuanbia rel tikah, thlarau tlau mi hna khamhnak Thawngtha chimnak mission a tuanmi cu an thangcho deuh hrimhrim ti kan hngalh. Dr. Emil Brunner nih “Mei cu alhnak in a nun bantuk in, khrihfabu cu mission in a nung” tiah a rak ti. Mission riantuan lo ahcun thlarau thathawhnak a um kho lo. Kan Bawipa Jesuh Khrih nih thihnak in teinak he A thawh than hnu ah, “Vawlei khuaza kip ah va kal ulaw, miphun vialte kha ka zultu ah va ser hna u” a kan ti [Matthai 28:19]. A nganbik mi Khrih rian *alnak a si. Ka kal lai maw, kal lai lo tiin i ruah ding a um lo. ‘Kal’ tiin *al kan si.\nMithiang pa Paul nih cun “Thawngtha ka chim ruang menmen ahhin kaa phorhlawt awk a si lo. A ngai te ti ahcun, ‘Va chim’ tiah fal pei ka si cu! Thawngtha cu chim loin rak um ning law, ka caah zeitluk in dik a poi hnga” a ti [1 korin 9:16]. Paul cu aa *ang tuk. Thawngtha chim hi a dih bik. Kannih zong nih kan duh ve tikah cun kan pumpak le khrihfabu thanchonak a chuahpi lai.\ncharlotte chin baptist church copyright 2017


A Pa Nih Hliamhma Fak Pekin A Velh Pinah Thir Cikcin In A Hren I Thil A Suk Ter Rih - THANGLAWI\nJune 16, 2018 July 1, 2018 Lyly Par 0 Comments Asia, China\nA pa nih a velhnak hliamhma ruangah a mit hmanh tthittha in a au kho tilo mi ngakchia nute hmanthlak cu zoh har tuk a si ko. Hiti a pa nih fak tukin a velh hnu ahhin thir cikcin in a hren i ek inn ah thil a suk ter rih tiah hman a thlatu nihcun a chim.\nNgakchia nute nihcun a kut hliamhma fak ngai a tuar bu cun a pa thil cu a suk piak rih. Hi ngakchia nute hi an inn ah a va leng mi chungkhat pakhat nih a sining a hmuh i hman a rak thlak hi a si. Ngakchia nute cu a mithmai a phin dih pinah an duk hna i a keng zong ah kuat mei in duahnak hliamhma in a khat rih.\nCuti hman a rak thlatu nihcun “a pa nihhin hiti a velh hnu zaanlei 6 in 7 kar hrawng ah khan inn ahcun thir cikcin in a hren i leng ah a chuah tak rih. Zaan pa 10 in 11 kar hrawng ah inn a rak hlam i cu hnu lawng ahcun rawl a pek” tiah a chim. Ngakchia nute a pa hi zu nih a lem cang mi a si tiah theih a si.\nNgakchia nu hman a thlatu nihcun palik sinah report a tuah colh hna i ngakchia nu a umnak Tuluk ram Guiyang peng Qingzhen khua an inn ahcun suimilam pakhat hrawng a rauh hnu ah palik cu an va phan. Ngakchia nu a pa hi vawlei cawhnak seh a mawng mi a si i palik nih an tlaih cang tiah theih a si. Ngakchia nu zong cu sizung ah an thlopbul cuahmah lio a si tiah metro thawngzamhnak nih an langhter.\n← Ke A Ngeilo Nain Fale Hna Caah Cun Hitihin\nNa Thluak Hniksaknak Hmanthlak Pa 3 →\nJuly 13, 2018 Lyly Par 0


By Sang Hre: Australia Ah Student Visa In A Rami Nan I Ralrin Hau – Chin World News Evening\nBy Sang Hre: Australia Ah Student Visa In A Rami Nan I Ralrin Hau\nJanuary 23, 2021 Salai Van Chin News\n𝐀𝐮𝐬𝐭𝐫𝐚𝐥𝐢𝐚 𝐚𝐡 𝐒𝐭𝐮𝐝𝐞𝐧𝐭 𝐕𝐢𝐬𝐚 𝐢𝐧 𝐚 𝐫𝐚 𝐦𝐢 𝐩𝐚𝐰𝐥 𝐫𝐚𝐥𝐫𝐢𝐧 𝐝𝐞𝐮𝐡 𝐧𝐚𝐧 𝐡𝐚𝐮: 2018 kum dih lai ah Australia ah student visa retnak kong kha ceih lak ka rak tial cang. An i an i ruah chan ning in thil a si lo ning le Kawlram in thil an rak theih mi a hman lo ning kong tampi ka rak tial cang. Mi cheu cu zuamnak ngei tein a ra mi zong nan um lai. A chue cu a kir ding hrim in ai ruah chan mi zong nan um lai. Mi tha le teima mi zong tampi nan um ko lai. Ni hin ni tiang upa tampi nih an ton cio mi le kan ton cio mi zok tikah Australia ah student visa in ret cu PR (permanent residence) sok duh mi a si ko ti hi upa tampi nih kan hmuh. Cu ruahchannak cu Chin miphun a si lo mi miphun dang hna University degree B.A le Master degree a la mi pawl ca hmanh ah a fawi lo mi khi a si.\nKan Chin miphun hawi student visa a ra mi cheukhat kan hmuh mi hna cu Thantlang hmanh ah tanghra awng kho loin hi ka ram Diploma course bak an kai ter hna hi a zei taktak hmanh a thei lo mi an tlawm hoi lo. An visa nun chungah zarh khat suimillam 20 riantuan khawh mi te khin Cozah nih PR sok khawh nak caah ri (requirement) pawl khi tlinh khawh ding a si fawn lo. Hi ka an phak hnu ah kawlram an um lio le hi ka a sining kha an ruah ning in a si ti lo. Kan rak theih le rua cia bantuk tein kan ton cuahmah mi hna cu;\n1. Mah student visa in khuasa mi pawl a visa a dih lai mi pawl kha Agent hmang in ralzam an\nsok cuahmah ti kan theih. 2. Hi ka khuasa chung khat pawl nih PR ngahnak caah nupi/va he fonh tonh piak in tan an la cuahmah ti zong theih a si. A deu thitumnak (fake marriage) zong timh lam piak mi tiang in kan um ti a si. 3. Nau pawi hin cu PR ngah a fawi deuh tiah ruahnak an pe mi hna zong an um. Australia Cozah Immigration policy ah naupawi ruangah zeihmanh PR ngah hlei khawh deuh nak lam a um lo.\nStudent visa in a ra mi le a bomtu tampi hna nih theih a herh ngai mi cu: 1. Vawilei cung pi nih theih dih le UNHCR nih fak piin tan an lak piak mi ralzam Rohinya hna hmanh khi Tinbaw in an ret caah bia an ceih hna i an kuat than ko hna. An kuat minung zong an tlawm lo. 2. Australia Cozah nih hi ka ah a phan cia mi pawl rammisinak (citizenship) kong ah faktuk in a kan kherhlai i Chin miphun kan sining an theih dih.\n3. Kan Cozah nih kan mah Chin mi pawl kherhlainak caah Hakha holh le Falam holh tiang an cawn ter hna. Thantlang le Hakha ah zei dah a cang ti khi an theih dih. 4. Cucaah ralzam nan sok mi khi ruahchannak a um loh ti khawh tluk a si. 5. Cozah nih Tinbaw silo vanlawng in visa a dangdang in rak ret riang mang in ralzam a sok mi khi an huat ngai mi a si caah cu bantuk pawl hna cu fak taktak in kherhlai deuh an si dih.\n6. Mah bantuk tuahsernak ruangah Malaysia le India ah ning cang tein ralzam a sok mi kan miphun tampi a hnursuan hna pin ah hi ka ram a phan cia mi hna hi atu nak let in a kan kherh lai. A kan zoh ning ai dang lai. 7. Atu hmanh ah Cozah hmai ah kan min a chia ngai cang mi kha mah nak fak deuh in kan miphun belnang rak kan nalh hrim hlah uh. Agent le puaisa nih a kan hlen tiah nan i ruah ahcun mah agent le puaisa hna kha MARA (Office of the Migration Agents Registration Authority) ah online i report tuah khawh a si. COVID-19 ruangah telephone chonh kha an ngol chung rih.\nMARA nih hin 2019 lio ah lih le hrokhrol in international students pawl retnak a tuah piak mi – ning cang loin tangka hmuh duh ah a hman lo mi ruahnak pek a hmang mi agent le lawyer pawl minung 456 kha an license an chuih pin hna ah fak piin dantatnak an pek hna. Mi cheu cu thong tiang an thlak rih hna. Cucaah, agent nih an kan hlen tiah nan i ruah ahcun tangka nan peknak hna receipt te kha i chiah uh law MARA ah report tuah khawh a si. Evidence an in hal te hna lai.\nAdonghnak: hi ka khuasa cang mi community hruaitu hna nih kan miphun hi Cozah hmai ah kan muihmak a tha lem ti lo tiin kan hmuh. Cucaah fak piin kan in zuam cuahmah. Cu lio i a tu bantuk nan tuah mi nih hin kan miphun muihmai a chiat ter khawh mi thil a si caah fak deuh in khua rak ruah piak hram ko uh. Credit: By Sang Hre\nLaimi/Chinmi Nih Trump Nan Ttanhnak A Ruang Cu Ralkap Kuttang Ah Sautuk Nan Um Ruangah Si\nAtu Lio US Ah A Lar Bikmi Le Mipi Thinhung Ngaiin A Chiatu Nancy Pelosi Thil Tuah


America:Rampi cu tih a nung kho tuk cang’Mah bantuk in thil a van um mi cu ngeichia ko. – Lai Lungrawn Post\nJohn Hopkins University-Data ning ah kan hnu zarh i 217000 kha a lonh. Ni fatin Covid19 in American 1000 hrawng lengmang a buaktlak in an nunnak a liam, i November dih zarh le tu thla thawk zarh ah 2000 hrawng hi nitin in an thi ti a si. Tu zarh ni-ngani lawng ah 2607 an thi. March ah khan president Donald Trump nih Coronavirus cu cikhat te ah a tlau colh lai a rak ti nain tu hi a zual lei a panh pinah Covid19 aa chonhmi American 14.3 million an si cang i 279000 nunnak a liam cang.\nRelchap ko na rel rilo cun:US thimnak he pehtlai in Donald Trump nih mipi sinah thawng thanhnak angeih than cang. Cu cu zeidah a chim ii a sawh duh a tanglei ah vun rel than dingin kan sawm. Georgia state thimnak result hlonh ding in tazacuai nak zung ah nawl an chuah tiah Trump team hna nih an phuan. Mah hi Trump dirhmun in kan zoh a siahcun US thimnak ah asung ko timi result cu a hlat talam (opposite)in tuah than dingah tazacuai nak a dongh nak bik zong asi tiah an chim fawn. Hi bantuk tazacuai nak tuah than zong hi mee diklo a um hrimhrim tiah minung pakhat nih cun Bible ca tleih bu bak in aphuan tiah Trump team nih an chim.\nCu caah cu cu tehte tha pakhat bantuk in an I tleih caah an ngamh baknak a si fawn. Asinain Republican party chungtel asimi Georgia state Brad Raffensperger nih cun Joe Biden nih a dikning in teinak hi ahmuhko. Dik fel lonak zei hmanh tehte a um lo tiah nihin tiang cu a dirpi ve. Asinain Trump team cheukhat nih cun tehte zong an si khawh tawk an chuahpi ve cang ii an cawlcang chinchin lai ti asi rih. Cun Nevada le Wisconsin state zongah mee dik fello nak aum tiah tazacuai nak an ngeihmi cu hnon piak an si. Cu bantuk asi caah cun Joe Biden nih Trump cu Mee 306/232 in ateinak hi asi.\nSihmanh sehlaw Trump dirhmun kan zoh asi ahcun ngol hrimhrim aa tim lo. Acung kan langhter bantuk in Bible tiang tleih ngamh in Mee diklo aum ko timi an dirpi mi hna an chuahpi cang tikah Trump caah cun tehte tha pakhat bantuk asi. Joe Biden ih teinak a hmuh tiah aupi len hna hmanhseh law Trump nih tehte a chuahpi khawh ko ahcun asung thotho kolai. A dongh nak ahcun harnak kau hmanh ah a lut khomi a si rih. Trump cu a cawlcang peng bak ko hih tehte tha tampi zong tamlak te angei kocang. Teinak lam apanh chin thluahmah ko hih. Source:VOA\nRelchap ko:US Election cu tuchunni tiang buaibainak in a khat i, Democratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.


Shan Ramkulh I Amyotha Hluttaw A Tlingmi Pa Cu A Mah In Bak Ah Rilbak In Kah — Chin Miphun Tlangau\nNovember 21, 2020 Salai Ephraim MYANMAR 0\nTutan rampi ithimnak ah NLD party in Amyotha Hluttaw Shan ramkulh chungah a zuam i vote tambik a hmutu U Hteik Zaw cu tuzan lei November 21 suimilam 6:00 hrawngah a mah inn lo cia bak ah meithal in an kah tiah a thaizung nu or a Nupi nih a chim.Amyotha Hluttaw U Hteik Zaw hi Nawngping pengtlang a si mi pințin khua ah a um mi an si.\nA nupi nih a chim nak ah cun tuzan lei zanriah kan ei i,zariah kan ei dih in kamphal ah “Kuva”ei ding aa tuah lio ah a tu bantuk in meithal in an kah hi a si.a kuva ei ding aa tuah mi hmanh a ei manh lo tiah a chim.U Hteik Zaw cu Kyautme khawpi siizung ah a ran nak in tehpi a si na in an kah ning a fah caah a thi tiah Kyautme peng NLD zung nih a chim.U Hteik Zaw cu 2020 rampi ithim nak ah Shan ramkulh vote hmu tam cem mi a si.nai teah khan khalah Kyautme peng EC chairman inn ah a um lio ah meithal an rak kah cang na in an kheng lo tiah theih a si.\nRelchap: Tuzan cu motor thar cawk a duhmi caah santlai a si hnga maw tiah News pakhat ka von ttial:US le Canada ah a ummi hna nih Motors thar cawk a duhmi nan um ahcun atu lio te hi a “season” a si.Covid 19- pandemic ruang ah Motor Model thar tampi hna cu an zuar kho lo. Cucaah, Ford Company nih 2020 models pawl a man an thumh/promotions an chiah liote a si i, November 30 hi deadline a si. Company dang cu Ka thei lo.\n2020 Model thar na cawk ahcun 72 months hi “Zero Interest” a miak loin” in na lak khawh lai.2020 Model paoh a man an thumh dih i, a cheu cu $ 5000 tiang an thumh.Mawtawka chia te, trade ding Na ngei ahcun, zeibantuk mawtawka Na Trade paoh ah $ 2500 credit an in pek lai i, Cun, Na mawtawka man /value kha an in chap piak lai.\nExample ah keimah ka mawtaw a chia takmi, zuar khawh tilomi, hlawnh hmanh ah hlawnh man liam a haumi hi trade ning law, mawtaw man ah $ 200 or 500 in an ka lak piak lai i, credit hi $ 2500 an ka pek chap lai. Cu tikah, ka mawtaw cu $ 3000 in an ka cawk bantuk ah a cang hnga:) Cucaah, mawtawka chia a ngeimi hna caah a hlawk ngai fawn.Mawtawka a man an tthumh, na theih ahcun kan thanh ve te law tiah a ka timi an um caah, siaherh in zapi caah kan von ttial.Credit: Zasang Cinzah\nRelchap: Chinram Kulh CM Tuan Dingah Cun Sonny Thang Cung Nih A Tlinh Bik.A tu term cu Halkha nih CM ttuan caan a si ko cang ka ti dawh dawh in Pyine hluatdaw pawl an thimmi hna an konglam ka theih tawk ka hlathlai hnu ah Halkha in NLD in thimmi Sonny Thang Cung nih hin CM ca ding a tlinh cem ti in ka hmuh. A tanglei hi rel ve hmanh\n1. Sonny Thang Cung hi thlanglei Laitlang a ceu tertu hmasa bik mithi zipeng bawipa F. Za Hoe fa pa a si. 2. A mah hi upadi lei LL.B aawng i Chin ramkulh upadi zung bak ah lutlai director can saupi a ttuanmi a si. 3. NLD cozah nih an zumh i Pension a laak hnu ah a tu Atony General of Chin State ah ttuanvo an peek i a tu a ttuan liomi a si.4. A mah hi miding, mifel a si i Acozah rian a ttuannaak zong ah min tthatnaak a tu le a tu a hmumi a si.\n5. Chin miphun hunchonaak caah fim cawnnaak, pehtlaihnaak lam le sul sersiam lawng hi si lo in zuu le sa nih a hrawhmimino hna kilven le hun cho ter hi ka duh ngaingai a timi a si zungzal. 6. Kan Chin ram huncho khawhnaak caah dawn tu pakhat cu ei hmuarnaak hi a si ve hrimhrim a ti tawnmi a si ca ah ei hmuarnaak hi a doh hrimhrim lai tiah ka zumh.7. A mah hi Khrihfa ttha PATHIAN aa bochanmi pakhat a si. Cu ca ah Sonny Thang Cung nih hin Chin State C M ttuan ding ah a tlinh bik i aa tlaak bik bak a si tiah ka zumh.\nCredit: J. P. Biak Tin Sang


Franklin Graham Nih US Police Caah A Chimmi – Myanmar Chin\nJune 9, 2020 Chan Chan Hmuhning 0\nMinak pa, George Floyd a thihnak khua, Minneapolis City Council chungtel hna ih zarhpi ni ah khan police pawl cu bawmhnak phaisa pek ti lo dingah an thanh. Mah ruangah Minneapolis khua hi zeitindah mipi hum himnak le irunvennak an tuah lai timi hi an buai ngaingai mi a si, Crime a tam ngainak le rit-hai sii a tamnak khua a si caah Rev.Franklin Graham nih US rampi a vengtu police caah a ngeichiatnak le a thinphannak a tialmi a tawifiannak in kan leh piak hna. US ah hin mah bantuk a buai tukmi khua hi mirum le mirang tampi nih an chuak taak tawn i, an khua cu ghost town timi, hohmanh um duh lonak mi-thla khua bantuk ah a cang tawn ti a si.\nFranklin Graham Chimmi:\n:George Floyd a thih cu ngaihchia tuk a si, mah ti hin a can ding cu a si hrimhrim lo, a thar in pandemic achuak than sual lai tiah kan thin kan I domh lio caan a si. George Floyd thih ruangah ah democrats pawl nih Mianapolis khua i police pawl fund pek ti lo le police department hrawh in a phichuah an timhmi a si. Mah bantuk ram caah tuanvo laak duh lonak lungput le idea hi ka hmuh le ka theih hmasa bik a si lai. Mah bantuk nih hin kan ram rawhralnak le phung buarnak tu tampi a chuah tertu ding a si. Kan nih cu ram ngeimi kan si bantuk in phung [upadi] a ngeimi ram kan si. Upadi a hnehter tu, enforce a tuahtu um a hau.\nPolice tampi nih anmah le anmah bia an I halmi cu: Zeiruangah dah nunnak thap in mipi caah rian kan tuan I, mipi lila nih an kan huat fawn? tiah an lung a faak. Kan himnak a kan vengtu, Police pawl caah thla kan cam I, thazang kan pek ve hna a herh. Police nan hmuh hna caan ah, mit hmai pamh te pe hna uh, nan kutza zauh hna ulaw, nan kutpi te thlir piak hna uh, an pawng nan phak caan poah ah” Bawipa nih thluachuah in pe seh” tiah ti hna uh law, an cungah nan I lawmhnak langhter hna u, thla kan in campiak hna tiah chim hna uh. Bible nih a kan cawn piakmi cu, Daihnak sertu hna cungah thuachuahnak um ko seh a ti. Kan himnak caah rantuantu hna police pawl hi kan lawmh hna lai maw? kan kal taak hna lai dah? Nan ruahnak chim cio tuah uh!? tiah a faebook ah a tial.


MAH CAAH TTIHNUNG THINPHANG SI CANG, TLAMTLING HRAM SEH – The Chinlung Post\nRalhrang kawlralkap lutlai mithat lainawng pa Min Aung Hlaing caah thawngpang chia taktak a chuak tthan cang. Caan karlak Myanmar cozah dirhmi Nation Unity Government nih ralhrang lutlai kawlralkap bawizik Min Aung Hlaing cu Tlaihpiak ding in NUG nih INTERPOL ah Bawmh Halnak ca a Kuat.\nRelchih:Chin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo. Chin miphun tuanbia le atulio kan sining taktak zoh tikah lungrualnak le hmunkhat te ah tangtinak hi kaa lawngin hmuh khawh asi. Tuahsernak taktak ah a um lo.Tahchunhnak ah kan Biaknak lei hmanh zoh hna usih.USA ah Hakha, Thantlang lei deuh Baptist pawl cu CBCUSA he pehtlaihnak kan ngei cio bang, Falam lei deuh pawl zong CBNA ah an ipehtlaih ve.\nCun a dang pengtlang pawl zong an mah le siaremnak cio in buu dirh le pehtlaihnak an ngei cio ve hna. Cun USA i kan mah umnak cio zong zoh hna usih, a pengtlang chirchan/hoih in Khrifa buu kan dirh, buu kan dirh ciomi kan hmuh ko. Khrihfa biaknak hmanh ah kan ithen, kan tang ti kho lo. Hriamtlai dothlennak chinchin ahcun a har chinchin kho. Hihi kan sining taktak cu asi ko. Nain lungdong lo tein kan Chin miphun lungrualnak caah thazaang a chuah pengmi le a tang pengmi cu ahopaoh nih “sui” bantukin sunghlawih cio ding tu hi mipi kan rian asi.\nA pengtlang thahri in khua kan khan, khua kan ruah, lam kan kal timi hi kan sining taktak (reality) asi.A thatnak tampi a um ko nain miphun pi huap in cawlcanghnak caah cun a dotdot in meeting thut ta, kutka tampi kingh ta, hauhruang tampi lonh ta, tlang tampi kai ta hnu lawngah lungrualnak niceu dawh hmuh khawh dingin a um. Kan Chin miphun huap cawlcanghnak nakin a pengtlang le khua kongah a buai huam deuhmi tam tuknak ah atu bantukin CNDF a dirmi kongah lau awk le khuaruahhar ding a um lo.


Hi video I All India Radio News Twitter Account - The Chin Celebrities\nHi video I All India Radio News Twitter Account\nAugust 14, 2020 1 min read hleicung@gmail.com\nElectric lei riantuantu hna cu nitin an nunnak caah tihnung thinphang an si i mipi caah elictric mei an hmuh peng khawhnak hnga riantuantu an si. Vawlei cungah hi bantuk in nu nih electric lei cozah riantuan timi hi hmuh bal a si lo i tutan Indian nu hi a pakhatnak a si lai tiah zumhmi a si caah a video kan vun tarpiak ve hna. Hi video i All India Radio News Twitter account in lak chinmi asi.\nHi bantukin electric meitung a kai pengmi nu nan hmuh bal lai ka zum lo. An va um sual hmanh ah tu bantukin dot khat inn nak hmanh a sang deuhmi meitung a kai khomi nu nan hmuh bal lai lo ti ka ruah caah hi video phundang te hi ka van tarpiak chin hna.\nA tang video chung kan hmuh mi minu hi Usha Jagdale a si. Maharashtra District ah electric lei riantuanmi pakhat a si ve. Usha cu Maharashtra District ah a thei lomi an um lo ti si. Zeiruang ti ahcun nu pakhat a si nain electric riantuan a si pinah electric meitung kai a thiamnak ruangah an theih khun ti asi.\nKan Chin Miphun Chung In Rapper Kan I Ngei Mi Rapper Hlasa Thiam Pa Ling\nRemh Daihnak Lamtluang


Malaysia Hluttaw ah Chin Tlangval nih Hitin Bia a Chim | THE CHIN EXPRESS\nMalaysia Hluttaw ah Chin Tlangval nih Hitin Bia a Chim\nNizaan 8pm in 10pm tiang Malaysia Hluttaw ah refugee hruaitu pawl nih zuamcawhtu party MP pawl an ton hna. Chin refugee le Myanmar refugee aiawh in tlangval James Bawi Thang Bik nih bia a chim.\nJames Bawi Thang Bik nih, “Malaysia cozah nih refugee caah upadi ṭha tein kan tuahpiak seh ti kan duh caah Hluttaw ah MP pawl kan tonmi hna asi,” tiah The Chin Express ah a chim.\n“Atu hi Malaysia um Chinmi lakah UNHCR card/catlap a ngeimi nakin a ngei lomi an tam deuh. A ngei lomi caah sizung piah a har tukmi kong ka chimh hna. MP pawl nih ‘mah cu kan theih bal ṭung lo, zei bantuk minung an si zongah sizung nih cun zohkhenh ding pei asi cu’ tiin an ka leh.\nAugust 24, Nikhatni zingka 8am ah video interview kan tar te lai. Tling tein rak zoh ve te.\n“Cun, Malaysia ah phungning tein rianṭuan kan ngah lo caah harnak tampi kan tonmi kong ka chimh hna i rianṭuannak nawl pek dingin ka hal hna.\n“Cun, cozah sianginn kainak nawl a kan pek lo hmanh ah fawi tein private sianginn kai khawhnak lam kan tuahpiak uh ka ti hna.\n“Cun, Pu Dr. Mahathir (PH) party nih cozah a tlaih lio ahcun refugee caah zei paoh a fawi deuhnak kong, cozah zong nih refugee cungah dawtnak a ngeih deuhnak kong le atu lio cozah tang ahcun refugee huatnak a tam i kan caah a har deuhnak kong pawl ka chim — Mahathir acozah lio ahcun UNHCR nih Chin refugee hlawt a kan timhmi hmanh CHRO, NGO le media pawl he i bawm in kan let ter khawh cu mu.\n“Bia ka chim dih hnu ah, Alor Seter MP Chan Ming Khai nih ‘refugee pawl hi Malaysia ah caan saupi um nan i tim maw?’ tiah aa ka hal.\n“Kan i tim lo. Asi khawh ahcun a rannak in ram thumnak lanh zokzok kan duh. Malaysia caah phorhrit si ding le huatmi si ding hi kan duh hrimhrim lo. Malaysia ah um thai aa timmi hohmanh kan um lo. Kan ram a ṭhat ahcun kir hmanh kan duh deuh. Mah nak cun Malaysia cozah nih Myanmar ram ṭhatnak caah Myanmar cozah phih-aa kan pek piak ulaw kan duh deuh tiah ka leh – Malaysia ah refugee an um thai lai ti hi an phang tuk.\n“MP pawl nih cun mithmai ṭha ngai an ka pek ko. An lungtling ngai ko tiah ka ruah. Nain, Malay miphun nih cun an biaknak aa khatmi muslim refugee Rohingya le Middle East cu usa an pek deuh hna henta. Kannih caah cun Tuluk le India MP hi an ṭha deuh.\n“Atu cu avoi 1nak lawng asi rih caah an mit kem lo dingin bia chim zong cu kaa sum pah rih. Hmailei zongah Hluttaw ah MP pawl he tonnak kan ngei lengmang lai i tampi ka chim ṭhan lengmang te lai. Cun kan harsatnak le kan duhmi pawl cu ca zongin kan ṭial lai i kan pek te hna lai,” tiah a chim.\nHluttaw ah MP pawl a ton khawh hna ning\n“Hluttaw ah bia kan va chimmi hi Hluttaw meeting ah asi lo. Cozah nih cun refugee a kan rem lo caah refugee he i ton zong an duh lo. Cozah tlaitu party tel loin zuamcawhtu party MP pawl he lawng Hluttaw chungah meeting kan ngeihmi asi. Nain, cozah (Fimcawnnak Vuanci Zung hruaitu pawl) cu hnulei ah an ṭhu ve ko.\n“Kan chimmi pawl an khomh dih hnu ah Malaysia Hluttaw ah upadi serpiak dingin a kan halpiak te lai. Cun, zuamcawhtu party nih cozah tlaih ṭhan dingin an i zuam cuahmah lio asi caah an tlaih khawh ahcun tampi san a tlai te lai.\n“Malaysia cozah nih refugee caah upadi kan serpiak seh ti ruahchannak in 2018 ah Malaysia Tuluk nu Lilianne Fan le Malaysia um ramkip refugee bu vialte fonh in Refugee Coalition of Malaysia (RCOM) kan dirh. Keimah nih General Secretary ka ṭuan i Lilianne Fan nih adviser a ṭuan.\n“Kan i tinhmi cu Malaysia MP pawl ton peng hna in refugee caah upadi serpiak dingin chim peng ding hi asi. Nain, 2019 ahkhan Refugee Council in Australia nih RM17,000 a kan bawmh i Rohingya lawng an pek hna.\n“Cun, Malaysia MP sinah Chin refugee kong bia chimnak caan an rak ka pe lo. Chin refugee kong ka chim khawh lo ahcun zei dah nan sin ka ummi phu tiin ka chuahtak hna.\n“Mah hnu cun RCOM cu an rianṭuannak a sinpi lo ngai. General Secretary zong tutiang an ngei ti lo. Atu an ka auh ṭhan i nizaan ah Chin refugee le Myanmar refugee vialte ai awh in MP pawl sinah bia ka chim hi si.\n“RCOM ahhin Rohingya, COBEM, Syria, Afghanistan, Iraq, Iran, tbk., zong an i tel ve. Nizaan meeting zong ahcun bia an chim ve hna.\n“Rohingya cu Malaysia cungah an i lawmhnak lawng an chim. COBEM in Kaya hruaitu nih meeting thoknak bia a chim i a herhmi cu James nih a chim te lai ati i keimah nih Myanmar refugee dihlak huap in ka chim.\n“Syria le Middle East pawl cu UNHCR cungah an lungfahnak lawngte an chim i Malaysia cozah nih upadi a tuahpiak khawh hna ding um lo. UNHCR sinah chim ding deuh asi kan ti lai cu.\n“COBEM in Kachin, Rakhine le Shan zong an ra ve nain bia an chim lo. Chin cu keimah lawng ka si,” tiah a chim.\n2019 ah Malaysia Hluttaw ah na kal bal cang rua? tiah kan hal.\n“Si, kha cu refugee kong asi lo. Malaysia cozah nih university siangngakchia, party member pawl le media pawl kha “Hmailei Hruaitu (Future Leader)” timi tlangtar in Hluttaw ah debate tuah ning tinṭan a pek hna.\n“Malaysia media Malaysiakini nih Future Leader na si ve, tintan rak kai ve an ka ti caah ka va kai vemi si. Refugee kong ceih asi lo,” ati.\nMalaysia Chinmi sin biacah\n“Malaysia um Chin mipi sinah chim ka duhmi cu pawngkam nih rem lo le huat dingin um hrimhrim hlah uh. Zuurit i zohchia in um, buai, kunza khai i lamkam le innkil vialte sen dihlak in chak. Hnawm hlonhnak ah hlonh lo, tbk., Malaysia nih complain lo ding tein um i zuam uh.\n“Cun, a herhmi paoh cu hruaitu pawl nih san kan tlaih lo zongah UNHCR siseh Malaysia cozah, NGO le media zong kan si khawh chungin kan ton peng ve hna lai.\n“Cun, mipi nih pengtlang ṭanh le CRC, ACR, FRO, ZAM, Dai, tbk., refugee community thleidannak lungput ngei hlah uh. A donghnak ahcun aa khat dihmi kan si ko. Pengtlang caah UNHCR, Malaysia cozah, NGO le media kan tong bal lo. Chinmi dihlak ca pengah rianṭuanmi kan si.\n“Fimkhur te le lungrual tein thlacamnak he tei kan rial peng hna ahcun hmailei ah kan duhmi kan ngahte ko lai,” ati.


Kahdohnak Ah KNDF Ralkap Pakhat A Nunnak Liam - News and Media\nPhekhung nichuah lei Similawh khua kam ah May 18 zinglei ah SAC ralkap le KNDF kar kahdohnak a chuak. Nichuah lei hmunrawn ah rallam a sialmi SAC ralkap Battalion 422 le KNDF Battalion 3 cu, nihin May 18 zanlei sml 1:00 hrawng ah an i kap i Kahdohnak ah SAC ralkap Loikaw hriamngan(Artillery)\nBattalion 422 hmun in an kah hna.\nCu kahdohnak ah KNDF Battalion 3, Company 4 in ralkap pakhat Aung Shwe a nunnak liam. Pahnih hliamhma an pu, pakhat cu a hma fak ngai, tiah theih a si. A nunnak liam mi paral ṭha Aung Shwe cu upatnak sang bik kan in pek i, na hawi le nih hramhram uknak kan tei hlan lo kan doh lai, tiah KNDF nih cathanh an chuah. Credit – TCP\nLieutenant Pakhat A Thi


Ka zawt lai bik a hnu bik hi keimah lawng nih ka cawi i ka thlan in ka thil a cin dih – The Cherry Par\nKa zawt lai bik a hnu bik hi keimah lawng nih ka cawi i ka thlan in ka thil a cin dih\nCovid 19 ka zawtnak in ka dam: 24-11-21\nCovid 19 mizaw caah biatak tein Oxygen kan pek chanh hi, 2021 kum July – August – September – October – November a si. Thla(5) chung a si. Dur 2000 kan pek kan lak kan cawi kan tthumh. Dur (1) ah cuai 25 hrawng a rit.\nDur khat hi vui (6) hrawng cio tthumh cawi a si caah Dur 2000 cu vui 12,000 kan cawithlir tinak a si. Mizaw cheu khat cu Oxygen cawi kho an rak um hoi lo. Kan zung nih kan tuah piak dih hna. Nain mizaw tlawmpal te cu motor an i hlan pah khawh i an mah tein aa cawi kho an rakn um pah ve.\nBuaktlak in kan mah nih vui (8000) hrawng hi kan cawi kan tthumh piak hna. Hi chung ah hin kan tha a ek dih.A cat dih. Ka zawt lai bik a hnu bik hi keimah lawng nih ka cawi i ka thlan in ka thil a cin dih. Mizaw kha nu lawng an rak si. Dur (5) ka cawi piak hna.\nA kiptuh in ka zaw colh ai. Ka chung le ka zawt pi hna dih(An dam ve cang). Kan zung pawl tu cu tuan deuh ah an family zawt an phorh dih cio hna i an dam dih ve tthan cang. Hinak har rian ttuanmi liangluang nan um. Report pek can le hmuhtonmi ka ttialmi tu a si. Minih lomh ding le zaangfah ding ah ttialmi a si lo. Pathian Sunparnak Caah..\nCung Hu, November, 2021\nOxygen dur tuah to hi a rak awl bak lai lo..Nadam thawng kan theih cun kan rak i lawm tuk cio. PT nih in um pi peng ko seh. Nadam mi cu kanni lawm tuk e. Covid cu inn kip ah a vak ko lo ma. Bawipa thawngin kan dammi asi e. Kan pupa chan i pul rai anrak timi bnt maw asi hnga kati. Sihmanhsehlaw Bawipa nawl lo in zeihmanh a um kholo. A dawtnak in an kan cawi caah kan dam mi asi. Bawipa sinah i lawm ko hna usih.\nLunglawmhnak A Sang Taktak. Mizaw mifak phorhnak, bawmhnak le riantuannak caah motor an kan hlutu Indiana Chin Baptist Church Mission Department le Battle Creek Chin Baptist Church cungah kan lung aa lawm tuk. Alphard 2002 model le 2006 model an si. Pathian nih miphun dirkamhtu le cawisangtu ah thluachuah pe chin hna seh law hmangchin hram hna seh.\n← Nihin zaanlei suimilam 3:30 ah Thantlang khua ah inn kang than\nKanpetlet Khuapi chung Kahdohnak ah Zung Pahnih A Khangh! →


Pasalṭha Mirang Ralkap Kum (4)A Rak Ṭuanmi Pu Khuan Kian Kum (103) Nih Mual A Kan Liam Taak Ruangmang Cang Ee – Chin World News Evening\nMay 21, 2020 May 21, 2020 Salai Van Chin News\nMirang ralkap zong kum(4) chung a ṭuan bal mi le Pathian salṭha a simi Pu Khua Kian nih hi vawlei nunnak in a kan liam tak cang tiah kan theih. Pu Khua Kian hi David Van Bik he zong can saupi Pathian rian a ṭuan ti mi a si lawng si loin Pathian rian a ṭuan chung ah Pathian thawnnak biatak tein a lang, mizaw, mitcaw le hnacheh tiang in a dam ter tu hna a rak si.\nPu Khua Kian hi Vawlei ralpi pahnihnak (World War-II) lio ah miring Ralkap kum(4) bak te a rak ṭuanmi a si i mifel a si ruang ah Mirang ralkap zong nih an rak duh mi, an dawt ngai ngai mi a si. Pathian nih a dawt i changtlung tiang nunnak thaw a pek hnu ah nizaan deilei ah khan hi vawlei nunnak in Pathian nih a lak cang hi a si\nMin – Pu. Khua Kian\nChuahkum – 1917\nThihni – 20/05/2020\nKum – 103\nChuahnak – Rulbu khua si i miring ralkap aa dinh hnu ah Ralpel khua ah nupi ngei in can saupi an um hnu ah 1970 kum ah Vanzang khuabawi nih Vanzangkhua um dingin a va lak hna. Vanzang khua ah kum tampi an um hnu ah 2006 ah Kalaymyo khua ah afale he an i ṭhial than i Kalaymyo khua ah pathian sin ah a dinh hi si, Pathian riantuan ai thoknak hmasabik cu, Falampeng Thlaisun area ah an rak thlah mi a si. Amah hi Baptist krihfabu ah nihin ni tiang fek tein a ummi a si. Pu Khua Kian a nulepa hi an thih tiang Laiphung Biaknak in a kal mi an si.\nA Kong Lamtawi: Pu Khua Kian hi tuchin, fapar tiang a hmu mi si. A tu chin fapar an dihlak (69) an si. Pu Khua kian hi Rulbu khua ah a chuak mi asi. A nu le pa hi an thih tiang laiphung in a um mi an si. A nu le a pa zumhnak duh loin sianginn kai nak ah Pathian kong thei in khrihfa ah arak lut. Cu hnucun a nu le pa laiphung in raithawinak zu le saa ei duh ti lo. Cu hnu cun a nu le pa chuah tak in Pathianrian tuan ai thawk i Thantlang peng Ralpel khua ah nupi a ngei. Pu Khua Kian cu a hngakchiat lio in Pathian nih a dawt i zawtfah nak tha lo a ngei bel lo 2020 ah a mah cu a thawng ngai i Pathian bia zong a chim kho rih.\nA Rian Ṭuannak\n1932 – 1936 – Falam peng Laizo khua ah tangli a awng\n1937 – 1941 – World War II lio ah Mirangralkap cazi a ṭuan.\n1948 – Pathian rian tuan ai thawk\n1959 – Maicam hun ai thawk (cu Maicam ah cun kebai, mitcaw, mizeng, thinghmui, mitlu, mi phar, a molh mi, an dam i a holh kho lo mi tiang an rak holh kho) Khengpi ngan pi chung ah ti a chiah i thla a cam i mah ti cu an din i an rak dam. Pu Khua Kian Pathian rian a rak ṭuan lio ah vawlei hmunkip in Pathian rianṭuantu minthang le a rak laar mi hna cu, Mizo ram in Lalbiak Thang, Manipur in Mang Thiang, Rizon khua (Rizon khua ti hi amah ṭial ning a si) in Khen Mang, lakher in Tuan Kam, America in Billy Graham, kawlram in Aung Hlah, Laitlang in Khua Kian. Mah hna he hin Pathian rian kan rak ṭuan lio chan le can a rak i lo, Mah hi rian kan ṭuan lio hna ah hin a lamkip in harnak hi kan rak tawng cio hna.\nNote: Pu Kuan Kian a kong lam hi a mah nih a Diary ah aa chiah mi chung in, a tawinak tein a chungkhar nih an kan pek mi a si. Pathian salṭha a si lawng si loin miphun caah zumhtlak tein rian a ṭuan mi pasalṭha a si.\nHi thawngpang hi Laikokekjournal nih a ṭialmi kan lakchinmi a si.\nRev. David Lah Kongah Kan Pale Minung (4) Ruahnak Aidang Kho Taktak


Rawlttaam Tuk Lioah Ei Lo Dingmi Le Tuah Lo Dingmi – Lai Holh News\nZingka thawh le cangka tein coffee a ding lengmang mi an tampi. Coffee ah zeihmanh cawh loin, din tikah pawpi chungah acid a chuak khun. Cu caahcun Heartburn timi zawtnak tiangin a chuak kho. Coffee ah cawhnuk cawh in changreu he eitti ahcun ngandamnak zong a tthat ter.\nRawlttaam tuk lio le pawpi chungah zeihmanh a um lo lioah zuu din ahcun a lethnih in taksa a hrawk. Pawpi, kal le lung ( heart) zong a hrawk khun.\nAspirin, Paracetamol le phin damnak tbk,. sii pawl hna hi pawpi a lawn lioah din lo ding a si. Pawpi chung thichuah le pawpi lei zawtnak a chuahter khawh. Rawlttaam lio ahcun cawhnuk he sii dintti ah a ttha bik.\n4. Pi ke( khaicek)\nRawlttaam lio i khaicek na khai a siahcun acid a chuak tam lai i, pawpi (stomach wall) a ei khawh. Khaicek i a thlumnak a ummi hi cini i a thlumnak nakin cun ttih a nung lo deuh. Asinain khaicek hi minute (10) cung khai lo ah a ttha bik.\n5. Ttha Tein Ihngilh Duh Ahcun\nRawlttam tuk ahcun ttha tein ihngilh khawh a si lo. I hngilh zongah a hlauh tthan lengmang a si. Ttha tein hngilh na duh asiahcun cawhnuk le khuaihliti le cawhnuk cawh law ding.\n6. Fak Tukin Exercise Tuah\nRawlttam tuk lioah exercise biatak tukin na tuah asiahcun a thau (fats) pawl nakin na tiksa (muscles) pawl an zordeuh lai. Cu caahcun exercise na tuah lai suimilam tlawmpal aa duh ah eiawk pakhat khat ei hmasa ta.\nKaa Rim A Chiami A Damter Kho Tu Nannan Kung Tthatnak Pawl\nHmaivun Le Taksa Caah A Ttha Bikmi Ti Rawl Phun (5)


China Nih Kawl Ralhrang Hna A Bawmh Ning A Lang Cang.China Nih KIA A Chawnh Ning Vun Zoh Ta U sih. – Chintanbo\nMarch 26, 2021 admin THAWNGPANG 0\nChina Le KIA Ralbawi cheukhat ton biaruahnak an ngei KIA nih china bia hal mi a pawm lo.KIA hi Israel bantuk in Pathian nih thawnnak a pek hna, KIA nih kawl ralkap misual tamtuk an thah cang hna. An sakhan zong tampi an lak. Hriamnam an chuhmi hna hrim cu US $ millions tampi man si cang. Nizan nikhat lawng kawl ralkap hriam an chuhmi hna kha US dollar in 1 millions ($1000000) tluk si an ti. Motor 10 tluk phorh khim si.


***Vakok.Lian***: Spider Man 4 Ah Spider Man Fitlaw Tobey Maguire Tel dawh A Ai Ti Lo\nSpider Man 4 Ah Spider Man Fitlaw Tobey Maguire Tel dawh A Ai Ti Lo\nMintang Spider Man a voi 4nak movie cu Spider Man ah aa can hlan High School a kai lio kong thlak ding in a tawlreltu company nih an timhtuah hnuin cuhlan Spider Man movie 3 i fitlaw Peter Parker in lem a cangmi Tobey Maruire nih i tel ti lo dingin a lung aa khiak. Hi movie a cuahtu company Sony Picture le Marvel nih thlak dingin an timh cuahmahmi Peter Parker, High School a kainak kong, minung sining le mi sawhsawh nakin thil ti khawhnak a ngeimi minung phun 2 kong aa telmi Spider Man 4 movie in phaiza tampi hmuh ding an i ruahchan nain fa 2 a ngei cangmi Tobey Maguire nih High School a kaimi bantuk i lemcan ding cun ka tar cang a ti caah aa dinhnak a si.\nCu hlan Spider Man movie i director Sam Raimi zong company he tangka kongah lungtlinnak an ngeih khawh lo caah dinh dingin aa khiak ve. Sam Raimi nih Spider Man 4 caah million 300 hmanter dingin a ti hna nain Sony Picture le Marvel nih million 230 lawng hmannak nawl an onh caah aa dinhnak a si. Cun, cu hlan i Spider Man fidi Kristen Dunst zong nih dinh dingin aa khiak ve. Spider Man movie cu 2002 in thokmi a si i, atu tiang i Spider Man movie pathum ningah US $ 2.5 billion a lut i Spider Man he aa pehtlaimi ngakchia lenh ding pawl a sertu company pawl sin zong in US $ million tampi an hmuh chap. A voikhatnak Spider Man cu Tobey Maguire cu High School aa limkami in lem a rak cang. Spider Man 4 cu High School a dih rih lomi kong, a hlan kong kha khirh ‘han in thlak timh a si caah fa 2 a ngei cangmi Tobey Maguire nih kaa tlak ti lo tiin a dinhtaaknak a si.(Ref::Malaysia Seihnam)\nPosted by L.VanBlian_blogpost.com at 12:52 PM


Chinram Tedim Peng Ah Nu Pahnih Ralhrang Nih Tlaihhrem An Sinak Update – Chintanbo\nChinram Tedim Peng Ah Nu Pahnih Ralhrang Nih Tlaihhrem An Sinak Update\nNovember 16, 2021 admin CHINNEWS 0\nKan hnu deuh ah khan fa pathum ngei a fahniang thlakhat lawng a si rih mi ralhrang minung pathum nih zankhat ah voithum cio an tlaihhrem tiah kan rak langhter cang. Mah thawngpang kha thawngfiang a si. Zankhat ah ralhrang minung pathum nih an pa he an ihnak khan ah voithum cio an sualpi mi a si. An pa kha ralhrang pakhat nih meithal in kan kah lai a ti. A lu ah meithal kuang in a cumh i a lu zong kau nawn piin a tlek tiah thawngfiang theih a si. Mah ti a cumh hnu ah rawl chumhnak coka lei ah a kalpi.\nMah lio ah ralhrang pahnih nih a nupi cu voikhat veve an sualpi hnu ah a kalpi tu pa zong cu an thlen i a sualpi ve tiah thawngfiang theih a si. An pa cu an tuk le an velh nak ah thi le hnai he a khat ii a ihnak hmun hmanh in a tho kho tilo tiah theih a si. Zan tlai hnu nazi 11 hrawng ah an rak lut than ii hawihlan bantuk in an ka tlaihhrem than tiah an nu nih cun a chim. Ka fa nih le a hngakchiat tuk caah a Inin ka in lawlaw ko a ti.\nCun deilai nazi 4 hrawng ah an rak lut than ii a ning kel tein an ka tlaih hrem than tiah khuami sin ah a chim. Aklui khua, November 11 zan ah, fa 4 a ngei cangmi nau pawi lio thla 7 a simi zong ralhrang nih an tlaih hrem than. Hi kongkau cu zalen nih a langhter ning chirhkhan in kan rak tial lai. November 11 zan nazi 10 hrawng ah ralhrang minung pahnih cu kan inn ah an rak lut ii phaisa an kan hal an ti.\nPhaisa kan ngei lo kan ti caah an chuak than tiah chungkhar bik an nu nih cun a chim. Zan nazi 11 le cheu hrawng ah an rak ra than, Innka kan onh hna lo ah cun kan chungkhar tein kan in thah hna lai an kan ti caah innka cu kan pa nih a va onh hna, ma tlawmpal ah kan pa cu an velh, fak taktak in an velh, a kut le a ke tiang an tem tiah a chim. Mah lio ah cun pakhat nih tikholhnak khan lei ah kal tiah a ka fial, ka duh lo.\nNain, na kal lo cun kan kah lai a ka ti caah kah ding cu ka duh ve lo ruang ah Zichukhan lei ah cun ka kal. Mah lio ah cun pakhat nih a ka tlaihhrem hnu ah pakhat cu a ra than i a ka tlaih hrem ve tiah a chim. Mah dih cun an chuak ii zan nazi 2 le cheu hrawng ah an rak ra than, Innka kan onh duh ti lo. Nain kan on lo cun nan inn kan duah lai an kan ti caah innka cu kan onh than hna a ti. Kan pa cu an velhnak ah a cei tuk caah a tho kho ti lo.\nCu caah Zichukhan lei ah cun an ka hnuh than i voi khat veve an ka tlaihhrem than tiah a chim. Hi an ka tlaihhrem lio ah hin na lungtling (cenet) maw tiah an ka hal veve a ti. Zei hmanh chim ding ka theih lo ruang ah holh lo tein ka um a ti. Thla 7 nau pawi lio mi ka si tik ah an ka tlaihhrem caah ka thi zong tam tuk a chuak, ka celh bak lo caah thih lawlaw zong ka duh tiah khuami sin ah a chim.\nNovember 12 ah ralhrang pawl cu Akkui khua in an chuak cawlh ve tiah khuami sin in theih a si. An chuah hnu lawng ah hi thawngpang hi theih a si. Thla 7 nau pawi lio ralhrang minung 2 nih voi hnih veve an tlaihhrem mi nu hi fa 4 a ngeimi a si tiah kan theih. Ralhrang minung 3 nih voithum cio an tlaihhrem mi nu hi fa pathum ngei, a fahniang thlakhat a siah theih a si.\nCun, a tu nau pawi lio minu hi a fa thlakhat lawng a si rih mi an pa ii a nau nu a si tiah khuami pakhat nih cun a chim. Note: Hi Thawngpang hi Zalen chirhchan in le Tidim khuapi minung pakhat sin in kan lak chin mi a si caah a tlamtlin lonak le hngalh thlu lomi a um lai ruang ah nan rak kan theihthiamnak lai nawlh chih nan si. Cun, Tidim khuapi khuasa pakhat nih cun Tidim minung pohpoh kan thin hung tuk tizong ah a chim. Vawlei pumpi theih in share khawh a si.\nKawl Ralhrang Singkhat Le Cheu An Um I Kan That Dih Kho Hna Lai Lo


Zaan Kan Ihhmu A Cim Lo Tik Ah Zeidah Kan Tuah Lai I Zeidah Kan Hrial Lai – Lai Holh News\nZaan Kan Ihhmu A Cim Lo Tik Ah Zeidah Kan Tuah Lai I Zeidah Kan Hrial Lai\nBy ronaldaung on March 31, 2019\nZaan ah ttha tein kan i hngilh khawh lo ahcun a theaizing ah rianttuannak zongah a tlamtling kho ti lo. Kan lu a faak, khua ruah a har. Kan thinlung zong a dam lo. Cutik ah kab damnak ding tuah hi a biapi tuk.\nZaan ah kan ih lo or kan i hngilh khawh lo tikah a thaizing ahhin luan lak iin ih bak lo ding. Zeitin dah kan i conghramh lai tiah cun a tanglei ahhin tling tein rak rel.\n1. Nitlang To\nZingka teah nihmuh i zuam. Ni ceunak nih na thinlung a hliphlau ter lai i a nehhnu ah i hngilhkhawh nak zong tampi an bawmh lai. A zaan ah ttha tein i hngilh khawh na duh ahcun zing or chun ah duhsah tein nitlang tangah lamkal (walking) tuah law a zaan ahcun ttha tein na it kho cang lai.\n2. Coffein Tamtuk In Ding Hlah\nKan ihhmu ku a cim lo tikah rawlei kan duh khun, coffee tbk., zong kan duh khun. Asinain coffee tamtmdeuh na din cun na dinka te lawngah na damdeuh lai i a hnu ahcun na luhfah, na taksa fah tbk kha a zual chin lai. Cupin ah coffee tamtuk na din asiahcun a zaan ah naa hngilh kho hlei ti lai lo.\n3. Exercise Tuah Khawh Izuam\nZaanlei sang i ttha tein exercise na tuahkhawh asiahcun a zaan ah ttha tein naa hngilh ko lai. Exercise ti tikah gym, bawlung chuih lawng khi an si lem lo. Lam kal sawhsawh zong hi exercise ttha taktak asi tthiam.\n4. Chun Ah Caan Tlawmpal Te Ih Piak\nMinute (20) hrawng na ihpiak ahcun na thluak rianttuannak a ttha tthan lai. Na umtu a nuam tthan ko lai. Mifim thiam chimning ahcun minute (20)- (60) karlak ih hi a ttha bik an ti. Asinain cu nak luan in ka ih asiahcun lungfim a har, lu a faak duh a zualchin mi kan lo ko lai. Cu ruangah luanlak in ih nak lo ding.\n5. Zuu Din Lo Izuam\nKa rit ahxun kaa hngilh kho lai tiah ruat hlah. Caan tlawmpal cu nai hngilh lai asianin suilam tlawmpal a rauh in naa trhang tthiam tthiam lai.Zaan lai in naa hngilh kho ti lai lo.\n6. Ti Tampi In Ding\nI hngilh khawh lo tikah ti det kan bau tawn. Cu ruanga tj hi dinpiak ve a hau tawn. Ti det kan bau asiahcun lufah, lungmih tbk,.a rak chuak kho.\n7. Internet Lawngte Hmang Hlah\nZaan i a ceumi nihhin naa hngilhnak an dongh khawh men. Ph, computer in a rak chuakmi a zawngpawl hi a ttha lo khun. Na ihhlan suimilam (3) hrawng ah na phone le na computer kha fim hna hmanh naa hngilh zau lai.